
Cap. 1. Importanţa psihodiagnozei în psihologie 


1. 3. Diagnoza personalităţii. Generalități 

Termenii persoană şi personalitate au trecut prin numeroase şi variate încercări 
de descriere şi definire ştiinţifică, semnalate de diverşi autori din istoria psihologiei, 
după cum arăta şi P. Fraisse. Personalitatea, ca totalitate psihologică ce caracterizează 
şi diferenţiază un individ, reprezintă o preocupare la fel de veche ca şi specia umană, 
aşa cum preciza Ralph Linton (R. Linton, 1968). 

Termenul persoană desemnează individul uman concret iar personalitatea 
poate fi considerată o construcție teoretică elaborată de psihologie în scopul înţelegerii 
şi explicării - la nivelul teoriei ştiinţifice - a modalităţii de fiinţare şi funcţionare ce 
caracterizează organismul psihofiziologic pe care îl numim persoană umană (I. 
Dafinoiu, 2007). 

Analizând numeroasele definiții ale personalității, Perron a constatat 
următoarele caractristici dominante ale acesteia: globalitatea (personalitatea cuiva este 
constituită din ansamblul de caracteristici care permit descrierea acestei persoane, 
identificarea ei printre celelalte) coerenţa (majoritatea teoriilor postuleaza ideea 
existenței unei anume organizări şi interdependenţe a elementelor componente ale 
personalității), permanenţa (stabilitatea) temporală (dacă personalitatea este un sistem 
funcţional, în virtutea coerenţei sale, acesta generează legi de organizare a căror 
actiune este permanentă). 

O definiţie care include cel mai bine aceste caracteristici este cea dată de 
Allport:,,Personalitatea este organizarea dinamică în cadrul individului a acelor 
sisteme psihofizice care determină gândirea şi comportamentul său caracteristic" 
(Allport. 1981, p. 40). 

Scopurile principale ale teoriilor ştiinţifice asupra personalităţii sunt: 
descrierea conduitei prin apelul la diverse taxonomii, explicarea respectivei conduite 
prin utilizarea informaţiilor referitoare la influenţele de diverse tipuri (ereditare şi de 
mediu) şi predicția conduitei în situaţii tipice. Având în vedere interacțiunea dintre 
teorie şi metode, putem afirma că obiectivele metodelor de evaluare ale personalității 
sunt aceleaşi - descrierea, explicarea şi predicția. Astfel, cercetarea personalităţii 
trebuie să se concentreze pe diferențele individuale care au o mare semnificaţie în 
relaţiile cotidiene stabilite între oameni, ceea ce ne permite studierea interacțiunilor 
dintre factori sau trăsături şi situaţiile concrete în care este plasat individul, precum şi 
realizarea unor predicții diferențiate valide. 

1.4. Între nomotetic şi idiografic 

În psihologie, abordarea nomotetică are ca obiectiv studierea a ceea ce 
indivizii au în comun, permiţând identificarea trăsăturilor sau tipurilor de personalitate 
şi contribuind astfel la elaborarea unei structuri ipotetice a personalităţii umane. 
Printre adepţii acetei orientări enumerăm pe Cattell, Eysensk, precum şi behavioriştii. 

Perspectiva idiografică analizează individul în globalitatea sa, luând în 
considerare toate componentele care intră în interacțiune, promovând o abordare 
dinamică (de exemplu, analiza parcursului vieții). Printre reprezentanţii acestei 
orientăm menționăm pe Allport, Freud, Piaget. 


Încercând o îmbinare a celor două perspective, G. Allport considera că teoriile 
personalității şi metodele de evaluare, trebuie să găsească un anume echilibru între 
cele două direcții: „Psihologia personalității nu este exclusiv nomotetică, nici exclusiv 
idiografică. Ea caută un echilibru între cele două extreme" (Allport, 1981, p. 32). 

1. 5. Rolul trăsăturilor de personalitate şi a situaţiilor în determinarea 
comportamentului 

Explicarea structurilor comportamentale care stau la baza reactivității 
diferenţiate a indivizilor în diferite situaţii, a fost realizată fie prin abordarea 
trăsăturilor de personalitate, fie prin luarea în consideraţie a situației respective. 

Autori cum sunt Allport, Eysenck şi Cattell oferă explicațiile referitoare la 
diagnoza comportamentală pornind de la trăsătură, considerată o predispoziție de a 
răspunde în acelaşi mod în faţa unor stimuli similari. Astfel, deşi există o variabilitate 
situaţională, pot fi decelate anumite invariante comportamentale care redau trăsătura. 
Reprezentanţii acestei orientări au făcut distincția dintre trăsătură, ca predispoziție 
stabilă de răspuns şi stare, ca fenomen tranzitoriu, efemer. Pentru a se respecta această 
distincție, în formularea itemilor din unele chestionare de personalitate, se cer 
subiecților să diferenţieze răspunsurile în funcţie de comportamentul lor tipic (“în 
general”) şi cel prezent (astăzi, în prezent”). 

Mischel, adept al orientării situaţioniste, promovând o teorie a învăţării 
sociale, conform căreia persoanele asimilează comportamentele în contextul 
răspunsurilor la anumite situații, iar predictorii comportamentului unui individ sunt 
legaţi de experienţa anterioară persoanelor respective în situaţii similare. 

Abordările interacționiste au plecat chiar de la dezbaterile dintre aceste două 
orientări majore şi au fost promovate de autori cum sunt Bandura, Mischel, 
Magnusson, Strelau. Această perspectivă prezintă necesitatea de a lua în considerație 
interacțiunea dinamică dintre caracteristicile subiecților şi caractersiticile situaţiilor. În 
aceste modele un rol important îl deține individul care interpretează situația, îşi 
apreciază performanţa şi strategiile de adaptare la situaţie, iar coping-ul (raportul 
adaptare — control) a devenit un concept central al acestor orientări. Modelele 
interacționiste oferă explicaţii pornind de la un triplu determinism: dimensiunea 
psihologică, socială, dar şi cea biologică (de exemplu, reacţiile psihofiziologice 
generate de stres) (I. Dafinoiu, 2007). 

1.6. Aspecte deontologice ale cercetării şi evaluării personalităţii 

Activităţile de cercetare şi evaluare a personalităţii pot ridica unele probleme 
etice datorită eventualelor conflicte între valori din următoarele categorii (I. Dafinoiu, 
2007): 

- protecția drepturilor individului versus liberatea cercetării ştiinţifice; 

- protecția drepturilor indivizilor versus căutarea de informaţii noi a omului 

de ştiinţă; 

- protecția drepturilor individului versus nevoia societății de progres 
ştiinţific; 

- dreptul de evoluţie a omului de ştiinţă versus normele sociale referitoare la 
tratamentul oamenilor oamenilor, libertatea persoanei şi protecția 
intimității. 

În condiţiile în care intervenţiile psihologului, indiferent dacă este vorba de 

cercetare, evaluare, sau altă activitate specifică, au implicaţii etice, acesta este obligat 
să-i informeze pe ceilalți asupra consecințelor şi eventualelor riscuri. 


Aspecte ale activității ştiinţifice care pot antrena probleme etice 

Demersurile de cercetare şi evaluare a personalităţii pot ridica unele probleme 
etice datorită eventualelor conflicte între valori din următoarele categorii (I. Dafinoiu, 
2007): 

- protecția drepturilor individului versus liberatea cercetării ştiinţifice; 

- protecția drepturilor indivizilor versus căutarea de informaţii noi a omului 

de ştiinţă; 

- protecția drepturilor individului versus nevoia societății de progres 
ştiinţific; 

- dreptul de evoluţie a omului de ştiinţă versus normele sociale referitoare la 
tratamentul oamenilor oamenilor, libertatea persoanei şi protecția 
intimității. 

a) Formularea problemelor sau ipotezelor cercetării. În această etapă cele 
mai multe probleme apar la formularea unor ipoteze de lucru legate de dotarea 
ereditară sau de diferenţele interrasiale, întrucât astfel de enunţuri pot fi considerate 
discriminatorii. 

b) Organizarea cercetării şi tratamentul participanților În stabilirea etapelor 
şi a condiţiilor cercetării un aspect important este păstrarea confidenţialității 
informațiilor obţinute şi respectarea nevoii subiecţilor de a-şi proteja intimitatea, 
atunci când au de răspuns la întrebări legate de probleme delicate, sensibile (de 
exemplu, comportamentul abuziv faţă de copil). 

c) Contextul instituțional, sau cadrul în care se desfăşoară cercetarea poate 
influenţa viaţa subiecţilor participanţi, existând riscul ca unele informaţii obţinute în 
timpul cercetării să fie folosite împotriva acestora. 

d) Interprerarea şi aplicarea rezultatelor cercetării. În acest caz, este ridicată 
problema este utilizarea rezultatelor cercetării în alte scopuri decât cele declarate 
inițial, aceasta implicând necesitatea ca cercetătorul să ia în consideraţie, chiar de la 
început, modalitățile de utilizare a rezultatelor. 

I. Dafinoiu, atrage atenția asupra unor probleme etice în cercetarea 
psihologică şi în activitatea de evaluare a personalităţii (2007) 

a) Intimitatea; întrucât testele de personalitate permit obţinerea unor 
itnformații semnificative privind sentimentele şi atitudinile subiecţilor investigaţi, 
psihologul trebuie să respecte demnitatea acestora şi dreptul la confidenţialitate. 

b) Respectarea demnităţii persoanei evaluate psihologic este corelată cu 
aspectele legate de intimitate. În această problemă, recomandările se referă la găsirea 
unui echilibru între caracterul intruziv al unor întrebări şi beneficiul obţinut prin 
răspunsurile obținute la aceste întrebări. Pentru a nu avea situații de evitare a unor 
itemi, pentru elaborarea unui chestionar, se pot face studii premergătoare, anchete 
pilot prin care să fie identificate întrebările respinse de respondenţi. 

c) Consimțământul informat se referă la corectitudine, la principiul conform 
căruia cercetarea trebuie să se bazeze pe un contract neexploatativ şi reciproc, un 
adevărat contract social stabilit între cercetător şi subiect. Persoana participantă la 
cercetare este bine să fie informată, chiar de la început asupra costurilor, riscurilor şi 
beneficiilor acestui demers. 

d) Înşelarea subiecților, se produce, în viziunea autorului român atunci când 
subiectul investigat nu este conştient de ceea ce se urmăreşte în investigație, ca 
dimensiune vizată, prin parcurgerea itemilor respectivi. 

e) Confidenţialitatea este o problemă ce apare, nu doar la datele obținute prin 
evaluarea personalităţii, ci şi legat de orice informaţie comunicată psihologului şcolar 
sau consilierului. În plus, în selecția personalului scopul evaluării este cel de încadrare 


a individului într-o insituţie, fiind vorba de un potenţial conflict între individ şi 
instituţie. De asemenea, psihologul trebuie să-şi asume responsabiliatea de a 
comunica indivizilor rezultatele cercetării astfel încât să fie bine înţelese şi corect 
evaluate de beneficiari. 

1.7. Cerinţe generale şi etape în elaborarea testelor de personalitate 

M. Minulescu arăta că elaborarea unei probe de evaluare a personalităţii îl 
pune pe psiholog în faţa a două probleme principale (M. Minulescu, 1996) : 

]. definirea constructului sau a trăsăturii ce va fi evaluată prin proba 
respectivă; 

2. construirea itemilor ce vor fi incluşi în chestionar şi care au relevanţă pentru 
pentru trăsătura vizată. 

Autoarea româncă descrie principalele etape care se derulează în procesul 
laborios de construcţie a unei probe de evaluarea personalității, împreună cu 

1. În etapa de elaborare şi construcție, un moment important este reprezentat 
de tipul de probă ce va fi elaborată, alegere care este dependentă de două aspecte, pe 
de o parte, scopul testării, pe de altă parte, domeniul în care va fi folosit (evaluare 
clinică, orientare şcolară şi profesională, selecție profesională, psihoterapie). 

2. După elaborarea unui prim test de itemi urmează o aplicare experimentală a 
acestora, prin care se urmăreşte identificarea acelor factori care pot afecta fidelitatea 
testului, deci a surselor de eroare. Evitarea acestor surse de eroare poate fi realizată 
prin următoarele strategii: standardizarea corectă a instructajului şi a condiţiilor de 
răspuns; elaborarea unor scale de validare a testului (prin care să se evite efectul de 
dezirabilitate socială, exagerarea sau siminuarea unor simptome cuprinse în itemi); 
elaborarea unor exemple introductive, prin care ne asigurăm că au fost înţelese 
solicitările testului. 

Experimentarea presupune şi validarea statistică preliminară, în care se 
elimină itemii care sunt lipsiţi de omogenitate, nu au semnificație pentru trăsătura 
vizată de test, aceste demersuri având ca finalități următoarele: stabilirea gradului de 
dificultate al itemilor;, stabilirea grilei de răspunsuri prin care sunt repartizate corect 
itemilor. 

Principlalele obiective ale acestei etape sunt următoarele: cele legate de 
eliminarea itemilor care nu sunt adecvaţi pentru scopul propus, stabilirea ordinii 
itemilor în funcție de gradul de dificultate şi de tipul răspunsurilor (nu vor fi aranjați 
itemi foarte mulţi la care răspunsul este da sau nu), itemi care implică răspunsuri 
legate de dezirabilitatea socială. 

3. Etalonarea testului este realizată în etapa finală, în care forma finală a 
testului este aplicată unui eşantion de subiecți, urmărindu-se aplicarea instructajului, a 
exemplelor, experimentarea limitei de timp a testului. 

1.8. Strategiile de construire a chestionarelor de personalitate 

Pornind de la modalitatea de construire şi selectare a itemilor, principalele 
strategii de construire a chestionarelor sunt (M. Minulescu, 1996): 

1. Metoda intuitivă (raţională) îi solicită cercetătorului experienţa de viaţă şi 
cea profesională, legate de psihologia umană şi de conținuturile psihice 
implicate de trăsătura ţintă, întrucât va decide care vor fi itemii conţinuți 
de test, astfel încât comportamentele descrise în itemi să fie relevante 
pentru respectiva trăsătură. 


2. Metoda empirică (strategia criteriului extern) presupune o selecţie a 


itemilor pe baza relației empirice dintre itemi şi măsura criteriu specifică, 
pe baza relaţiei empirice dintre itemi şi un criteriu exterior. 

Metoda anlizei factoriale este centată pe criteriul intern, şi presupune 
apelul la tehnici statistice prin care sunt identificaţi factorii care determină 
variația semnificativă a comportamentului, şi prin care sunt construite 
scalele pentru a fi definite psihologic şi evaluaţi factorii respectivi. 


În activitatea de construcţie a itemilor autorii se confruntă cu diferite 
probleme, de a căror rezolvare depinde valoarea diagnostică a probei ce va fi realizată 
în final. Printre cele mai importante probleme M. Minulescu aminteşte: 


strategiile generale de construire a itemilor, în special problema limbajului; 
relaţia dintre item şi trăsătură; 

carectristicile de suprafaţă ale itemilor; 

caracteristicile semantice ale itemilor; 

carcteristici psihometrice. 


Strategiile generale de construire a itemilor. Angleitner, Ostendorf şi John, 
într-un studiu realizat în 1990, au ajuns la concluzia că în problema limbajului folosit 
în construcția itemilor din testele de personalitate, se poate recurge la 3 modalități: 


Realizarea unei taxonomii a tipurilor de caracteristici de personalitate care 
se regăsesc la nivelul limbajului natural (adjective, substantive, adverbe, 
verbe): trăsături stabile; stări şi dispoziţii psihice; activităţi; roluri sociale, 
relaţii şi efecte sociale; abilități şi talente; caracteristici care ţin de prezenţa 
fizică. 

Specificarea unor criterii de excludere: termenii care nu se aplică la toți 
indivizii nu sunt relevanți pentru personalitate; termeni care se referă la 
originea geografică, naţionalitate, identități profesionale sau legate de o 
anumită profesie; termeni care se referă doar la o parte din persoană; 
termeni a căror implicaţie pentru personalitate este metaforică şi neprecisă. 
Elaborarea unei grile de identificare prin care se exclud acei termeni care 
nu se potrivesc în propozițiile-criteriu: „Cât de ......... sunt?”, „Cât de 
s-a comportat?”, „Este X... ?”, „Poți să spui că X este un 
TALERE lui X este remarcabilă.” , „Prezintă X......... I7 


Relaţia item-trăsătură. In construirea itemilor corespunzători trăsăturilor şi 
conținuturilor psihologice, este necesară o permanentă raportare a itemului la 
validitatea sa discriminativă. In acest scop, sunt necesare următoarele: 


definirea explicită a trăsăturii, din perspectiva unei teorii strucurale din 
care să reiasă şi importanţa pentru viață a diferențelor interindividuale 
generate de dimensiunea psihică respectivă. 

pentru a genera itemi care să fie acceptaţi, tolerați de subiecți, se 
recomandă folosirea unor loturi de subiecţi pentru fiecare categorie de 
itemi, selecția fiind realizată prin acordul stabilit între un număr de 
persoane-judecători privind gradul de relevanță al conţinutului itemului 
pentru trăsătură. 

conţinutul itemului trebuie să fie cât mai explicit şi să includă aspecte 
relevanate ale contextului situațional. 


Angleitner propune o taxonomie a relațiilor posibile între item şi trăsătură, 
taxonomie structurată astfel: descrieri de reacții, atribute ale trăsăturii, dorințe şi 
trebuințe, fapte biografice, atitudini, reacţii ale altora, itemi bizari. 


Caracteristici de suprafaţă ale itemilor. 

Formele de răspuns la item pot fi integrate unor comportamente verbale înalt 
standardizate, provocate de stimuli verbali. Răspunsurile pot fi exprimate în reacții de 
tip dihotomic (Da sau Nu, Adevărat sau Fals), trihotomic (Da-Nu-Nu ştiu, sau 
Întotdeauna-Uneori-Niciodată), sau prin apelul la o scală de tip Likert, cu 4, 5, 6 sau 7 
variante de răspuns. 

Forma itemului se fereră la lungimea itemului, complexitatea sintactică a 
propoziției sau frazei din item, care trebuie să fie corelate cu modul în care se face 
prelucrarea itemului de către subiectul care va răspunde 

În concluzie, cele mai importante aspecte ale structurii de suprafață ale 
itemilor sunt: lungimea (numărul de cuvinte, litere, propoziţii), complexitatea (care 
creşte odată cu numărul de negaţii, trecerea de la diateza pasivă, timpul trecut, 
referinţa personală), formatul al itemului care este dat de propoziție şi de tipul de 
răspuns. 

Caracteristici semantice ale itemilor. Procesele cognitive implicate răspunsul 
la itemi pot fi simplificate sau îngreunate, de următoarele caracteristici semantice: 
comprehensibilitatea (cât de uşor poate fi înțeles), ambiguitatea (atribuirea mai multor 
înțelesuri), nivelul de abstractizare (o informaţie abstractizată solicită o procesare 
laborioasă), gradul de referință personală (informaţia care include direct şi 
semnificativ pe subiect) evaluarea (măsura dezirabilității sociale a conţinutului 
itemului) . 

Caracterstici psihometrice În cercetările care au avut ca obiectiv aceste 
caracteristici parametrii vizați au fost următorii: media ca măsură a tendinței centrale, 
varianţa, stabilitatea ca măsură a gradului în care subiecții au acelaşi răspuns la 
retstare, corelația item-test ca determinare a capacităţii de discriminare a fiecărui item. 
Stabilirea formei finale a unui test de personalitate în urma experimentării pe loturi de 
subiecți, presupune stabilirea caracteristicilor psihometrice ale probei: calculul 
validității, compararea caracteristicilor şi valorii psihodiagnostice a două sau mai 
multe chestionare, studii prin care să se determine dependenţa stabilității şi a 
validității interne a itemilor de anumite carcateristici ce ţin construcția itemilor (M. 
Minulescu, 1996). 


Cap. 2. Testele de personalitate 


Ca instrumente obiective, testele sunt uni sau bidimensionale şi 
multidimensionale. Conţinutul lor se referă, tematic mai ales, la o serie de probleme 
complexe, cum ar fi: adaptarea, structurile formative şi de prim ordin ale intereselor, 
implicația latentă a atitudinilor în comportamente şi mentalitate (dorinţele şi 
aspiraţiile legate de atitudini şi de interese), temperamentul cu activismul său specific 
şi caracterul în care se condensează structuri evaluative şi controlul personal al 
conduitelor, gradul lor moralitate şi adaptare la cerințele vieţii şi la condiţiile 
existenţiale. 

O altă caracteristică importantă a testelor de personalitate se referă la faptul că 
testele pot fi analitice sau sintetice; cele care sunt analitice se referă la o singură 
caracteristică de personalitate (sau la două sau trei). În astfel de cazuri, itemii sunt 
meniţi să patrundă în profunzime şi sunt saturați în toate caracteristicile potențiale ale 
structurii de personalitate implicată în analiza diagnostică. Din categoria testelor 
sintetice amintim testele proiective, teste ce au fost adesea criticate, mai ales datorită 
modului de interpretare a răspunsurilor pe care le provoacă, răspunsuri ce sunt, de 
fapt, mai profund reprezentative pentru subiectul testat. (U. Şchiopu, 2002) 

2.1.Atitudinea subiecţilor în faţa testelor de personalitate 

Un fenomen frecvent întâlnit, la aplicarea testelor de personalitate, cu excepția 
celor proiective, este cel prin care subiecţii au o atitudine mai deosebită, care se 
manifestă prin a se prezenta cum cred ca ar dori cel ce-l investighează. Acest fenomen 
intră în categoria aşa-numitului, efect de fațadă, care este descris de încercarea de a se 
prezenta într-o lumină favorabilă. Această conduită poate lua trei forme: 

- tendinţa de a se manifesta aşa cum, în genere, ar trebui să fie; 

- să pară că este la fel cu cei de vârsta lui; 

- dorinţa de a părea aşa cum este văzută pozitiv o persoană cu statutul său; 
fiind vorba de efectul de bună reputație prin care subiectul dă răspunsuri la fel de 
bune. 

Există şi o altă categorie de subiecți, cei care dau răspunsuri prin care vor să 
atraga atenţia, acesta fiind efectul de originalitate, care se exprimă ceva mai rar decât 
celelalte, şi mai mult la adolescenţi. 

Un alt efect de cel de conveniență care se exprima prin răspunsuri ce ar trebui 
să existe la o personalitate model din categoria testată şi care este activ în viziunea 
experţilor şi a oricărei autorităţi. 

2.2. Clasificarea testelor de personalitate 

Ursula Şchiopu oferă o clasificare pe următoarele categorii a testelor de 
personalitate: teste de adaptare, teste de atitudini şi aspirații, dorinţe, idealuri, teste de 
interese (vocaţionale şi profesionale) şi teste temperamentale şi de caracter 
(moralitate), testele multidimensionate şi cele ce au în atenţie problemele patologice 
(2002). 

O categorie aparte, care presupune o metodă de testare complexă a 
personalităţii este cea a testelor proiective, mult folosite şi cu o mare varietate. 

2.3. Testele de personalitate de adaptare 

Unul dintre primele teste de personalitate este testul R. S. Woodworth P.D.S. 
(Woodworth Personal Data Sheet, sau Inventarul Multifazic de Personalitate), care a 
fost intens folosit în timpul primului război mondial, în Europa, pentru depistarea 
persoanelor cu anomalii psihice din rândul trupelor ce mergeau pe front, fiind elaborat 
în încercarea de a standardiza interviul psihiatric pentru a-l adapta testării pe loturi 
mari de subiecți. 


Testul a fost aplicat, pentru prima data în 1918 şi a fost revizuit de numeroase 
ori până s-a ajuns la varianta Woodworth-Matthews, variantă ce a fost mult timp 
folosită de către psihologii practicieni. 

Cei 76 de itemi contribuie la una sau mai multe din scalele vizate de test, şi 
anume: emotivitatea simplă; tendințele obsesive şi psihastenice; tendinţe schizoide; 
tendințe paranoide; tendințe depresive şi ipohondrice; tendințe impulsive şi spre 
agresivitate; tendinţe antisociale. 

Chestionarul Woodworth este un chestionar de adaptare şi care a fost validat 
pe 2 000 de persoane normale şi pe un lot de nevrotici. Scopul evaluării este 
evidențierea inadaptării datorată patologiei personalității. 

Încercările de perfecţionare ale testului au dus la variante noi, iar la acesta s-a 
ajuns prin stabilirea unei liste de simptome ce au fost incluse în întrebări la care se 
solicită răspunsuri de tipul da/nu. Initial, au fost 116 itemi în chestionar, dar ulterior 
s-au reţinut doar cei la care s-a dat un răspuns semnificativ, cel puţin de două ori în 
grupul psihonevroticilor. Printre variantele elaborate, prin aceste încercări de 
perfecţionare, din cele mai răspândite a fost varianta Woodworth - Cagy, dar mai ales 
varianta Woodworth-Matthews P.D.S. Au existat şi încercări de a face forme pentru 
copiii cu tendinţe delincvente. În acest sens, amintim varianta Former Woodworth- 
Matthews elaborată pentru tineri şi care conține intenţia de a stabili structura 
tendințelor, măsurarea emotionălităţii, a fragilității ei, pentru a se putea organiza 
proiecte de restabilire a emotivității şi personalității. 

ltemii sunt considerați ca fiind transparenți, neexistând o preocupare 
accentuată pentru controlul atitudinii subiectului față de test; între cele două variante 
de răspuns dihotomice, subiectul îşi recunoaşte respectiva manifestare sau fapt psihic 
prin răspunsul Da. În plus, testul este considerat în prezent ca având o utilitate 
scăzută, pornind de la o incompatibilitate cu noua diagnoză psihiatrică, dar şi de la 
inconsistenţa studiilor de validare. (M. Minulescu, 1996) 

Chestionarul Cornell Index este un alt instrumentar psihodiagnostic apropiat 
de testul Woodworth, test alcătuit de un grup de psihologi şi psihiatri de la 
Universitatea Cornell, elaborat în timpul celui de-al doilea război mondial. Itemii 
chestionarului au fost centraţi pe sentimentele de anxietate, modificări anormale de 
dispoziţie, sensibilitate accentuată, neîncredere excesivă, ipohondrie, reacții 
psihosomatice, fiind folosit mai ales în Franța. 

Scopul pentru care a fost creat testul a fost unul dublu, şi anume: evaluarea 
rapidă a unui număr mare de subiecţi, din perspectiva unor tendințe psiho-patologice; 
rolul itemilor ca elemente importante a unui ghid de interviu pentru persoanele la care 
se investighează tulburări psihosomatice sau neuro-psihiatrice. 

Prima variantă a testului, denumită Cornell Selectee Index, a fost utilizată mai 
ales pentru diagnoza în centrele de recrutare, şi includea trei categorii de itemi: cei 
care se refereau la identificarea persoanelor cu tulburări de personalitate; cei care se 
referă la tulburările somatice şi cei care vizează comportamentul în serviciile armate. 

Dimensiunile psihosomatice şi neuropatologice vizate în test sunt: deficienţe 
de adaptare exprimate printr-o afectivitate dominată de temeri, frică; reacţii afective 
patologice, în special legate de depresie; nervozitate şi anxietate; simptome 
psihosomatice  neurocirculatorii; reacţii patologice de spaimă; alte simptome 
psihopatologice; ipohondrie şi astenie; simptome psihosomatice gastrointestinale; 
sensibilitate excesivă şi lipsă de încredere; tulburări psihopate. 

Aplicabilitatea testului poate fi descrisă astfel: folosirea pe loturi mari de 
indivizi pentru identificarea celor cu problematică psihiatrică; cu rol de test secundar 
pentru definitivarea situaţiei acelor indivizi care înregistrează o cotă ridicată la scala 


de nevrotism de la alt chestionar, sau care semnalează existenţa unor dificultăți de 
adaptare profesională, maritală sau şcolară. 

S. R. A. Inventory este un chestionar de adaptare şcolară, ce are 296 de itemi, 
clasaţi în 8 secţiuni: 1. adaptare şcolară, relații cu profesorii, atitudine față de 
metodele de lucru, atitudine faţă de examene; 2. aspirații profesionale şi atitudinea 
faţă de propriile aptitudini; 3. caracteristici generale; 4. conduite faţă de grup şi în 
grup; 5. adaptarea în familie; 6. raporturile cu celălalt sex şi adaptarea în această 
privinţă; 7. sănătatea şi atitudinea față de aspectele ei; 8. atitudinea față de viaţă, 
morală, filosofie, religie etc. Itemii testului solicita, analiza dar şi autoaprecieri, ceea 
ce poate genera şi răspunsuri prin care se poate contura tendinţa de a prezenta propria 
persoană într-o lumină favorabilă. 

Chestionarul de personalitate al lui Thurstone are funcție psihodiagnostică, 
de asemenea, cei 140 itemi referindu-se la următoarele dimensiuni: (A) activism, 
rapiditate în activităţile curente, (V) rigurozitate evidentă şi în aspectul corporal 
general, (I) impulsivitate în luarea şi realizarea deciziilor, (D) dominanţa, prezenţa şi 
prestanţa, însuşiri active care îl impun ca lider, (E) stabilitate emoțională, (S) 
sociabilitate, (R) flexibilitate. Aceste trăsături au grade de evaluare, fapt ce permite 
alcatuirea unui profil psihologic complex al personalităţii. Acest chestionar are în 
obiectiv adaptarea, de asemenea. 

Testul de rationamente morale (MCS) al lui Anthony Klay, cuprinde o 
serie de cartonaşe cu texte scurte, în care se solicită o apreciere morală. 'Testul este 
constituit după regula gradării în complexitate a caracteristicilor morale pe care le 
prezintă. Sarcina subiectului este să ordoneze cartonaşele în funcție de gravitatea pe 
care o prezintă latura morală implicată în cartonaşe. 

Chestionarul Carmen Camilleri este un chestionar cu răspunsuri deschise 
care sunt solicitate pentru povestiri mici care solicită atitudinea intr-o serie de 
probleme privind emanciparea femeii din țările în curs de dezvoltare. Un exemplu de 
item este următorul: Un soţ vine acasa şi o vede pe soția sa plângînd. O întreabă „Ce 
ai? De ce plângi“?”. Soţia răspunde: „Femeile trebuie să iasa la cinema cu soţii lor şi 
să se plimbe". Soţul raspunde: „Dacă te iau cu mine, ce vor spune prietenii mei?”. 
Soții nu au ştiut ce să facă? Tu ce ai face în locul lor? 

Povestirea din acest item pune în evidenţă dificultăţile de adaptare la noile 
aspecte privind interrelațiile social stratificate şi cele ce se solicită, dar în acelaşi timp 
solicită conversii de conduite şi de atitudini încă nestabilizate social. 

Bernreuter Personality Inventory (1931) este un test ce are ca obiectiv 
diagnosticarea tendințelor nevrotice, trăsături de autosatisfactie, autoeficiență, 
trăsături de introversie şi extraversie, încredere în sine şi sociabilitate şi are 125 de 
itemi. 

Chestionarul lui C. Rogers denumit Money Problem Check List; este foarte 
mult folosit, referindu-se la probleme de adaptare economică mai complexă, privind şi 
cunoaşterea valorizării prin monede a prețurilor. 

2.4. Chestionarele de atitudini 

Chestionarele de atitudini sunt saturate în situaţii şi provoacă, în acest fel, 
conturarea unor poziţii faţă de situaţiile prezentate. Atunci când interogaţiile nu se 
referă la propria persoană, ci la opiniile cu privire la alte persoane, testele au o 
impregnare proiectivă relativă şi dau rezultate bune. 

Scala intervalelor aparent egale de atitudini a lui L. I. Thurstone şi E. J. 
Chave (1938) a apărut la un an după un studiu al lui Thurstone privind posibilitatea 
de măsurare a atitudinilor. Scala are răspunsuri gradate pentru a releva intensitatea şi 
rolul atitudinilor implicate în structura personalității. Răspunsurile sunt şi ele gradate 


pe o scală de valori de intensitate pentru fiecare item al scalei. Itemii, în număr de 22 
sunt saturați în solicitări de opinii legate de viaţa concretă. 

Întrucât prin instructaj subiecții sunt puşi în poziţia de a fi judecători, 
evaluatori, scala este considerată a fi una de opinie, dar şi de atitudini. 

Scala Guttman L.este o scală de analiză a atitudinilor faţă de rasism, 
solicitând aranjarea în ordine ierarhică şi corectă a atitudinilor în astfel de probleme. 

Scala de atitudini a lui O. Klineberg diferentiaza 5 caracteristici ale 
atitudinilor, şi anume: direcţia (capacitatea de a opta pentru o opinie sau alta), gradul 
(caracteristicile generalizării atitudinii respective), intensitatea (priveste nivelul până 
la care atitudinea respectivă este importantă), coerenţa (se referă la corelația dintre 
atitudinea exprimată şi conduita de fiecare zi), eficacitatea (spontaneitatea atitudinii 
care se pune în evidenţă). 

Scala de atitudini Lickert cuprinde itemi ce includ solicitări de atitudini 
diferite şi solicită răspunsuri la alegere din 5, între aspectele de favorabil şi 
nefavorabil date de subiectul testat. Se trece în sistemul de evaluare a răspunsurilor de 
la aprobare la dezaprobare totală, la mijloc aflându-se indecizia. 

Scala Alain Sarton solicită evaluarea sănătatii, atitudinile față de satisfacțiile 
imediate, faţă de bani, faţă de prestigiul social şi față de muncă. Testul dispune de un 
chestionar la alegere, unul cu obstacole (6), cu câte două răspunsuri la alegere, si 6 
chestionare cu câte 3 itemi, fiecare cu răspunsuri la alegere din 5 alternative. 

Scala de atitudini Bogardus a fost elaborată de Emery Bogardus în 1925, 
fiind îmbunătățită de câteva ori în 10 ani, şi din nou după 1982. Forma revizuită de 
Doog (în 1935) şi de Crispi (în 1944) a fost folosită frecvent în diagnoză. Scala 
măsoară atitudinile față de diferite grupuri, etnii, religii şi popoare şi este alcătuită sub 
forma unui tabel în care se trec pe verticală diferite grupuri etnice şi religioase, iar pe 
orizontală sunt enunțate propoziţii care includ evaluări gradate, privind distanțele 
potenţiale faţă de aceste grupuri etnice, începând cu cele de mai mică distanţare 
afectiv-atitudinală, în ordine crescândă. 

Testul de aspirații Dembo este un test de atitudini faţă de propriile 
presupune apelul la unele performanțe. Iniţial subiectului i se cere să privească 
problemele primei secvenţe a testului ce i se oferă spre rezolvare şi să evalueze dacă 
va putea sa rezolve ce i se cere si în cât timp. Se înregistrează aceste estimări ale 
subiectului şi apoi se cronometrează rezolvarea şi timpul de reacție. Apoi, subiectul 
investigat este informat asupra rezolvării din punct de vedere al corectitudinii şi al 
timpului. Această primă etapă este urmată de alte două etape similare. 

Având în vedere specificul desfăşurării evaluării prin această scală, se 
diagnostichează, performanţele efective, dar şi aspiratiile, se evaluează propriile 
performanțe potenţiale şi ajustarea lor pe parcursul intregului test, prin evoluția 
performanţelor, dar mai ales a evaluărilor date de subiect cu privire la performanțele 
sale potenţiale pe secvenţe. Scala este, în primul rând, un test de atitudine faţă de sine. 

2.5. Chestionare de interese 

Chestionarul de interese profesionale J. Fonteigge se opreşte asupra 
opiniilor părinților, privind interesele profesionale ale tinerilor (aflaţi la pubertate sau 
la adolescență), dar şi asupra caracteristicilor intereselor diferenţiale, în funcție de 
competențele şcolare, şi de interese extraşcolare. Scala are 12 itemi si a fost elaborat, 
mai ales, pentru tineri cu vârste cuprinse între 12-14 ani. 

Chestionarul vocational Strong a avut, în prima sa formă, 400 de itemi 
vocaţionali şi avocaţionali pentru diferite profesii, grupa de vârstă căreia se adresează 
este cea a adolescenților solicitându-se acestora răspunsuri la alegere din 3 variante, 


care sunt date („îmi place”, „îmi este indiferent", „nu-mi place"). Testul pune în 
evidență structura multidimensională a intereselor, abordează, empiric, problema 
vocaţiilor a profesiunilor, dar şi atractivitatea diferențiată a profesiilor. A fost mult 
folosit, existând forme revizuite ale testului, şi a constituit bază pentru elaborarea altor 
probe. 

Chestionarul Kuder presupune o abordare din perspectiva analizei factoriale, 
avându-se în vedere identificarea intereselor profesionale, persuasive, artistice, 
literare, muzicale, dar şi interese față de servicii sociale. La fiecare item se solicită 
răspunsuri la alegere, din 3, gradate. Cele mai folosite variante ale acetui test sunt 
Kuder Preference şi Record si Kuder Vocational Record. 

Chestionarul Lee Thome de interese ocupaţionale se opreşte asupra 
intereselor profesionale, dar spre deosebire de cele prezentate anterior, întrebările din 
acest chestionar preupun o mai mare antrenare a judecății logice, în alegerea 
răspunsurilor. Subiectul trebuie să precizeze prin răspunsuri, acele ocupaţii şi profesii 
pe care le preferă dintre cele prezentate în chestionar. 

Chestionarul Lacerbrau (1965) se adreseaza copiilor de 10-12 ani şi este 
elaborat în special pentru profesii tehnice, intelectuale, sociale, sportive, în cadrul 
fiecărui grup de interese, se prezintă preocupări practice şi teoretice. Chestionarul are 
72 de itemi, iar punctajele se acordă diferențiat pentru ocupațiile preferenţiale, pentru 
cele nealese, precum şi pentru cele respinse, astfel, putându-se stabili câmpul 
ocupațional al subiectului, lărgimea lui şi diversitatea de profil ocupaţional. 

Chestionarul Edwards este mult utilizat în diferite baterii de teste şi are o 
strategie ceva mai complicată. Conţine 240 de itemi cu răspunsuri perechi, itemi ce se 
repetă la anumite intervale de timp, reformulaţi, aceasta permiţând o comparare şi o 
verificare a răspunsurilor. Chestionarul a fost construit prin stabilirea situaţiei 
statistice a fiecărui răspuns privind diferite activități vocaţionale şi avocaţionale. 

2.6. Chestionarele de temperament 

Problemele diferențelor temperamentale au fost în centrul preocupărilor 
filosofilor, încă din timpuri îndepărtate. Multe secole, s-a impus clasificarea 
temperamentală a lui Hippocrates (460-377), care a fost interesat de bolile mentale, 
dar şi de caracteristicile tipologice umane, identificând în condiţionarea lor factori 
fiziologici, climatici şi sociali. Hippocrates a descris 4 umori sau cauze provocatoare, 
nu numai de diferite boli, dar şi de exprimarea temperamentului uman, aceste umori 
fiind: sângele, flegma, bila galbenă şi bila neagră. Prin dominarea uneia sau a alteia 
dintre acestea se formează structuri temperamentale diferite, autorul conturând, astfel, 
teoria celor 4 structuri temperamentale: tipul sanguin la care domină sângele; tipul 
coleric la care dominantă este bila galbenă; tipul melancolic, caracterizat mai ales de 
bila neagră; tipul flegmatic dominat de flegmă. 

Galenus a preluat tipologia temperamentală conturată de Hippocrates şi, în 
perioadele mai moderne, I. P. Pavlov a elaborat o tipologie legată de ANS (activitatea 
nervoasa superioară), în care a păstrat terminologia şi descrierea tipologică a lui 
Hippocrates. 

- Tipologia lui E. Kretschmer, psihiatru şi psiholog german, a fost 
elaborată în anii 1930. Această tipologie este biometrică, corporală, bazată 
pe cercetări a 260 de bolnavi psihic pe care i-a supus unor măsurători 
corporale foarte complexe şi meticuloase fiind interesat de tipul 
constituțional dominant, aflat în diferite feluri de maladii mentale. A pornit 
de la tipul picnic, tipul leptosom longilin şi tipul atletic, la care a adaugat 
tipul mixt, combinat, extinzând ulterior cercetările pe un lot de 4 000 de 
cazuri. 


Tipologia lui Corman are drept criteriu principal faţa, ca fiind cea mai 
sensibilă carte de vizită a personalității. Autorul considera că fiind încărcată de 
expresivitate, armonizată cu vorbirea şi structruile complexe ale intercorelațiilor 
situaționale, faţa este cea mai angajată structură a ființei umane. Faţa este abordată la 
nivelul a trei etaje, care reprezintă rezumatul corporal şi cel al caracterului: etajul 
inferior se referă la bărbie şi gură şi reprezintă viaţa instinctivă; etajul din mijloc este 
reprezentat de nas şi pomeţii obrajilor, în care se condensează structura afectiv- 
socială; etajul superior, fruntea, se referă la viaţa spiritual-intelectuală. 

Sunt distinse două categorii de fizionomii faciale: dilatate care pun în evidenţă 
caracteristici adaptate la condițiile vieţii, expansive — realiste; retractate corespund 
caracterelor lipsite de vitalitate, dar adesea originale. 

Tigologia lui W. S. Sheldon a fost elaborată sub influenţele tipologiei lui 
Kretschmer. Sheldon a subliniat că tipologiile pure sunt foarte rare, iar tipologia lui a 
pornit de la existenţa a 3 sisteme importante ale organismului, si anume: sistemul 
visceral, sistemul muscular şi sistemul nervos, iar clasificarea arată astfel: 

- tipul endomorf este cel dominat de sistemul visceral (viscerotonia); 

- tipul mezomorf este caracterizat de dominaţia sistemului muscular; 

- tipul ectomorf are ca dominanţă sistemul nervos; 

-  endomorful este relativ asemănător tipului picnic, descris de Kretschner; 

-  ectomorful este asemănător tipului leptosom; 

-  mezomorful este similar tipului atletic. 

Tigologia lui I. P. Pavlov. Celebrul neurolog a avut un rol important în 
psihologie, prin teoria reflexelor condiționate, considerate suportul fundamental al 
adaptării culturale şi mai ales al teoriei învătării. Cele 4 tipuri fundamentale 
identificate de Pavlov, pornind de la 3 insuşiri ale sistemului nervos (mobilitate, forță 
şi echilibru, ale proceselor de excitație şi inhibiție) sunt următoarele: melancolic; 
coleric; flegmatic; sanguin. Contribuţia lui I.P. Pavlov în problemele tipologiilor, este 
importantă pentru cercetarea personalităţii diferențiate. 

Clasificarea tipologică a lui Landsteiner si Leon Bourdel are drept criteriu 
grupele sanguine, Bourdel fiind interesat de relaţia posibilă dintre grupele sanguine şi 
temperament şi a obţinut rezultate semnificative pe acest plan, fapt ce a contribuit la 
consolidarea psihologiei diferentiale şi la adâncirea problematicii complexe a 
structurilor personalității în care se constituie o unitate acţională şi funcțională relativă 
şi specifică. 

Tipologia lui C.G. Jung a creat un interes deosebit pentru bipolaritatea 
fundamentală dintre introversie si extraversie, aceasta fiind o contribuţie importantă 
pentru conturarea unei structuri diferentiale, între aceste dimensiuni de personalitate. 
Aceste caracteristici reprezintă, după Jung, atitudinile generale de cea mai mare 
importanţă care implică structurarea diferențelor comportamentale şi atitudinale de 
bază ale personalităţii umane. Introvertitul are o natură impenetrabilă, acesta fiind 
motivul pentru care este foarte greu de ințeles pentru ceilalți, în timp ce extravertitul 
este activ, sociabil, exteriorizat, uşor abordabil în orice imprejurare. Între aceste 
extreme există, grade diferite ale introvertiţilor, dar şi a extravertiţilor. 

Clasificări tipologice ale lui G. Heymans şi E. D. Wiersma, René la Senne 
(1945) şi Gaston Berger (1950). Aceşti autori au introdus o mare cantitate de 
variabile psihice, ce au fost încorporate în 3 dimensiuni de baza: emotivitate, 
activitate-reactivitate, în două modalităţi de a fi activate şi anume: primaritate- 
secundaritate. Persoanele din categoria celor primaritare dau răspunsuri imediate (prin 
dominarea reacţiilor), cele aflate în categoria de secundaritate au reacții mai tardive, 
dominate de structuri intelectuale sau mai profund afective. Aceste clasificări au dus 


la conturarea a 8 tipuri fundamentale: tipul nervos (non-emotiv, activ, primar, cu 
rezonanță activă imediată), tipul sentimental (non-emotiv, activ, secundar, cu 
rezonanță emotivă prelungită), tipul coleric (emotiv, activ, primar, cu rezonanță 
emotivă imediată), tipul sangvin (non-emotiv, activ, primar), tipul pasional (emotiv, 
activ, secundar, cu rezonanţă afectivă prelungită), tipul flegmatic (non-emotiv, activ, 
secundar), tipul amorf (emotiv, non-activ, primar) şi tipul apatic (non-emotiv, non- 
activ, secundar). 

Chestionarul de temperament Guilford — Zimmerman 

Este o probă publicată în 1949 cu titlul Guilford Zimmerman Temperament 
Survey, care curpinde 300 de itemi, fiind alocaţi 30 de itemi pentru fiecare din cele 10 
scale ce reprezintă dimensiuni ale personalității: 

- activitate generală (G) care se referă la plăcere pentru viteză, grabă, 
vitalitate, producție şi eficiența vs. lentoare, deliberare, ineficiență, 
oboseală uşoară; 

- autocontrol (R): seriozitate, deliberare, persistență vs. indiferenţă, 
impulsivitate, plăcere pentru stimulare (rhathymia); 

- ascendență (A): autoapărare, persoane care conduc, vorbesc uşor în public, 
sunt stăpâne pe sine vs. submisivitate, ezitare, evitare din precauţie; 

-  sociabilitate (S): dsiponibilitate pentru mulți prieteni, căutarea contactelor 
sociale vs. prieteni puțini, timiditate (introversie socială); 

- stabilitate emoțională (E): egalitatea dispoziţiei, optimism, calm vs. 
oscilaţia dispoziţiei, pesimism, reverie,  excitabilitate, sentimente de 
vinovăţie, nelinişte, singurătate, o sănătate precară; 

- obiectivitate (0): hiposensibilitate vs. hipersensibilitate, centrat pe sine, 
suspicios; 

- prietenie (F): toleranța acțiunii ostile, acceptarea dominării, respectul față 
de ceilalți vs. ostil, cu resentimente, dorința de a domina, dispreț față de 
alții; 

- reflexivitate (T): observă pe alții şi pe sine, echilibru mental vs. interes față 
de activităţi concrete, se descumpăneşte uşor; 

- relații personale (P): toleranța oamenilor, încredere în instituţiile sociale 
vs. persoane ce caută mereu greşeala, critică instituţiile, este suspicios, îşi 
plânge de milă; 

- masculinitate (M): interes pentru acitivități masculine, nu se dezgustă uşor, 
aspru, dur, îşi inhibă expresia emoțiilor, dezinteres pentru îmbrăcăminte şi 
stil vs. interes pentru activităţi şi preocupări feminine, se dezgustă uşor, 
temător, romantic, exprimă emoțiile; 

Interpretarea datelor obținute prin testare sunt intercorelate, în sensul că o notă 
ridicată la un factor poate duce la un prognostic diferit, dacă apare o notă scăzută la un 
alt factor. De exemplu: 

- o notă mare la dominanţă şi una mică la agreabilitate duce la un stil dur, 

autoritar; 

- un grad ridicat la stabilitate emoţională, şi unul scăzut la activitate generală 
este un indicator al unui comportament încărcat de comoditate. 

Chestionarul este frecvent utilizat în selecția profesională, orientarea şi 
consilierea profesională. 

Thurstone, analizând datele de cercetare ale lui Guilford, a juns la concluzia că 
7 din factorii ai acestei probe sunt suficienți pentru a justifica varianța 
comportamentală, fapt ce a stat la baza motivaţiei de a le include într-un chestionar 
derivat, şi anume Thurstone Temperament Schedule (TTS) elaborat în 1950. Aceste 7 


scale sunt: activismul (gradul în care individul lucrează şi se mişcă rapid); 
vigurozitatea (participarea la activităţi fizice); impulsivitatea (dispoziţia spre nepăsare 
Şi rapiditate în decizii), dominanța (abilitatea de a conduce, de a avea inițiativa şi a fi 
responsabil); stabilitatea (dispoziţia veselă şi stabilă); sociabilitatea (plăcerea de a fi în 
compania altora); reflexivitatea (capacitatea de a medita şi plăcerea pentru probleme 
teoretice). 

2.7. Chestionare şi teste de personalitate multidimensionale 

Sunt chestionare elaborate pe baza unor analize mai complexe ale 
personalității, ţinându-se cont de implicarea acelor trăsături psihice în structuri, care 
sunt mai reprezentative pentru surprinderea celor mai importante caracteristici de 
personalitate. În acest sens, cele mai importante strategii pentru aceste demersuri au 
fost: analiza factorială şi un studiu empiric privind structurile de adjective care 
definesc manifestări ale personalităţii. Allport şi Odbert au colectat tipurile de 
adjective, ca descriptori atribuabili personalităţii, într-o ordine gradată şi combinată, 
cu implicaţie în personalitatea activă. 

Vom prezenta, în continuare, câteva din testele de personalitate mai frecvent 
folosite. 

Testul lui R. B. Cattell - PF 16, include factori primari şi secundari, obținuți 
prin analiza factorială, ca dimensiuni bipolare, care se înscriu în foaia de profil. 
Autorul a realizat şi o variantă pentru tineri HSPQ, care include 14 factori de 
personalitate adapatați vârstei pentru care a fost conceput. 

Testele elaborate de H. J. Eysenck şi colaboratorii: E.P.I. test ce viza trei 
dimeniuni de personalitate, extraversia-introversia (E - I), neuroticismul (N) şi scala 
de validare (L). Ulterior, autorul a elaborat un nou instrument diagnostic, care are, în 
afara celorlalte dimensiuni, psihotismul (P), dimensiune descrisă în termenii specifici 
autorului. 

Inventarul de Personalitate California (C.P.I.) este unul din cele mai 
complexe teste multifazice de personalitate, cu 18 dimensiuni, frecvent folosit în 
selecția şi recrutarea de personal, în consilierea educaţională şi vocaţională; 
interpretarea foii de profil a probei presupune demersuri complexe, de corelare a 
scorurilor obținute la dimensiuni. 

Inventarul  Multifazic de Personalitate Minnesota (The Minnesota 
Multiphasic Personality Inventory, MMPI) a fost elaborat de Starke B. Hatway şi 
Ch. J. McLinley. Testul cuprinde 550 de itemi cu referiri la 20 de caracteristici 
diferite, începând cu sănătatea generală, simptome neurologice, psihosomatice. Prima 
formă a apărut în 1940, a doua, în 1951, a treia, în 1966; ulterior au fost efectuate 
perfecționări. 

Cei 550 de itemi sunt trecuți pe cartonaşe şi se solicită subiectului să claseze 
toate cartonasele în 3 grupe legate de răspunsurile pe care le consideră implicate: 
adevărat, fals şi nu ştiu. 

Testul de tendinţe accentuate Schmiescheck, realizat pornind de la teoria lui 
K. Leonhard, cuprinsă în lucrarea Personalități accentuate în viaţă şi în literatură, şi 
care presupune diagnosticare a 10 tipuri de accentuare a unor trăsături de 
personalitate. Leonhard a fost preocupat de stabilirea de caracteristici şi profiluri 
psihice privind oameni celebri, unii în viaţă, alţii doar în paginile istoriei ştiinţelor sau 
ale diferitelor popoare. 

Chestionarul de personalitate Freiburg FPI 

Este un chestionar multifazic copnstruit de Fahrenberg, Selg, Hampbel, pe 
baza unei teorii tradiționale asupra personalităţii, prin raportare la nosologia 
psihiatrică şi prin aplicarea analizei factoriale. 


Forma de bază, completă a chestionarului conţine 212 itemi şi 12 scale, dar 
există şi forme prescurtate pentru trieri rapide şi pentru reexaminări (FPI K cu 76 
itemi, FPI HA şi FPI HB cu 114 itemi). 

Scalele probei sunt următoarele: FPI 1 - nervozitate, tulburări psihosomatice 
(34 itemi); FPI 2 — agresivitate, imaturitate emoțională; FPI 3 — depresie, nesiguranță; 
FPI 4 — emotivitate — frustrare; FPI 5 — sociabilitate; FPI 6 — calm, sânge rece, 
încredere în sine; FPI 7 — tendința de dominare, reactivitate, agresivitate; FPI 8 — 
inhibiţie, tensiune; FPI 9 — fire deschisă, autocritic; FPI E — extraversie — introversie; 
FPI N — labilitate emoțională; FPI M — masculinitate. 

Chestionarul de nevrotism şi psihopatie Pichot — P.N.P. 

Testul P.N.P. care se referă la tendinţele spre paranoia, nevroză şi psihopatie a 
fost publicat în 1958, de psihiatrul francez Pichot, fiind concepută inițial atât pentru 
evaluarea militarilor, cât şi a civililor. 

Testul lui Pichot nu este alcătuit după modelul unui chestionar de 
personalitate obişnuit, fiind alcătuit din 3 părți: 

- un chestionar, un ansamblu de întrebări; 

- un test asociativ-verbal cu alegere forțată derivat dintr-un test britanic, şi 
anume Crown Word Connection List , test ce a fost conceput pornind de la 
experimentele şi cercetările lui Jung; 

- un test de gusturi alimentare elaborat pornind de la un comportament 
ideosincratic al nevroticilor, şi anume tendința de a refuza multe alimente. 

Pentru ultimele două subteste, alegerile subiectului pot releva fie normalitatea, 
prin lipsa de manifestare a unui complex inconştient, fie anormalitatea prin dominarea 
unor alegeri simptomatice. 

Scalele care sunt vizate de test sunt următoarele: 

1. Scala de sinceritate este o scală similară cu cea din MMPI. 

2. Nevrotismul este o scală a cărei notă este obținută prin însumarea 
ponderată a scorului standard la probele de gusturi alimentare, asociații 
verbale şi la chestionar; 

3. A treia scală este cea a tendințelor paranoide, cuprinde itemi 
corespunzători acestei tendințe; 

4. 'Tendinţele psihopate sunt relevate de itemi derivați experimental din 
MMPI 

Notele care sunt peste 70 (note T) redau probabilitatea să prezinte patologia 
reprezentată de scala respectivă. Dacă notele nu depăşesc 70 nu se poate vorbi de 
trăsătură patologică, ci doar de tendințe aflate în limite normale, această situație 
solicitând un examen aprofundat. În situaţia când note inferioare la cele 4 scale sunt 
însoţite de note ridicate la scala L, se poate vorbi de tendinţa subiectului de a se 
prezenta într-o lumină favorabilă, conştientă sau nu. În acest caz, este nevoie de 
aprofundarea examenului care să diferenţieze rigiditatea paranoicului şi dorinţa 
subiectului de a răspunde conform dezirabilităţii sociale. 

În această categorie menționăm şi testele obiective de personalitate, printre 
care se află şi Metoda aprecierii obiective a personalităţii, elaborată de Gh. 
Zapan (1933, 1937, 1938, 1957) şi prezentată la Congresul Internaţional de 
Psihotehnică de la Viena (1937). Sarcinile testului sunt următoarele: se solicită 
profesorilor şi elevilor, ca după efectuarea unei probe sau lucrări, pe baza cunoaşterii 
competenţelor colegilor, să-i menţioneze pe primii 20% din colectiv care, după 
părerea lor, au realizat cel mai bine activitatea respectivă într-o ordine clară; apoi, să 
enumere pe ultimii 20% care au realizat cel mai slab activitatea dată. Tot in ordine, 
începând cu cel mai bun dintre cei slabi. 


Cap. 3. Factori ai personalităţii descrişi de H. J. Eysenck: conţinuturi şi 
cercetări experimentale 


Plecând de la teoriile lui Roback, Allport şi McKinnon, H. J. Eysenck definea 
personalitatea ca "o organizare mai mult sau mai puţin durabilă a caracterului, 
temperamentului, inteligenței şi fizicului unei persoane, care determină modul său 
unic de adaptare la mediu” (H. J. Eysenck, 1970). În concepția autorului, caracterul 
reflectă atributele comportamentului, temperamentul - caracteristicile afectivității, 
intelectul - capacităţile cognitive, iar fizicul - configuraţia corporală şi sistemul neuro 
- endocrin. Astfel, H. J. Eysenck considera personalitatea ca o sumă de modele de 
comportament actuale sau potențiale ale organismului, determinate de ereditate şi 
mediu care iau naştere şi se dezvoltă prin interacţiunea a patru sectoare: cognitiv, 
conativ, afectiv şi somatic. Acest sistem al personalitații se organizează pe patru 
nivele: inferior, habitual, al trăsăturilor (de grup) şi cel superior, de tip general 
(factorul general). 

H. J. Eysenck, folosind metoda factorială şi inspirându-se din psihopatologie 
a elaborat un model bidimensional al personalităţii, pe scara factorului intoversiune - 
extraversiune (E) şi a cea a instabilității emoţionale sau neuroticism (N), model ce a 
fost completat mai târziu cu o a treia dimensiune - psihotismul. 

3.1. Definirea conceptelor de introversiune, extraversiune, neuroticism şi 
temperament. 

R. J. Corsini preciza că, din punct de vedere etimologic, conceptele de 
introversiune şi extraversiune sunt utilizate de mult timp în sensul de “orientare spre 
interior” şi respectiv de "orientare spre exterior”. În accepțiune psihologică termenii 
au fost utilizaţi pentru prima dată în secolul al XVII-lea, când extraversia desemna 
orientarea gândurilor către exterior, iar introversia desemna orientarea asupra 
gândurilor proprii, asupra lumii interioare (R. J. Corsini, 1994). 

H. J. Eysenck în “Enciclopedia of Psychology” arăta că extraversiunea 
exprimă o atitudine caracterizată prin “mişcarea pozitivă a subiectului interesat de 
obiect", sau o atitudine îndreptată către lumea obiectivă din punct de vedere al 
evaluării şi al intenţiei (H. J. Eysenck, 1972). În aceeaşi lucrare tipul introvertit este 
descris ca fiind orientat spre propriul comportament şi mai puţin spre obiectele din 
mediu. Ambele atitudini sunt considerate ca fiind determinate de ereditate, ele 
rămânând constante pe tot parcursul vietii. 

N. Sillamy, la rândul lui, defineşte simplu introversia ca fiind "replierea asupra 
sa". Introvertiţii ignoră mediul ambiant cautându-şi satisfacţiile în lumea interioară. În 
opoziţie, extroversia se defineşte prin tendinţa de exteriorizare a sentimentelor, şi prin 
deschidere către lumea exterioară (N. Sillamy, 1965). 

Neuroticismul, al doilea factor în modelul lui Eysenck, după extraversiune - 
introversiune, mai este denumit nevrotism, emoţionalitate sau instabilitate emoţională. 
Eysenck îl definea ca o tendință genotipă spre nevroză, fiind corelată cu funcţiile 
activității nervoase superioare şi, în special, cu stimularea adrenergică. Neuroticismul 
ca dimensiune ereditară a personalităţii corespunde cu factorul anxietate descris de 
R. B. Cattell şi este relaționat cu intensitatea şi controlul răspunsurilor emoţionale (H. 
J. Eysenck, 1972). 

În funcţie de caractersticile neuroticismului şi ale extraversiei se conturează 
temperamentul, ca latură dinamico - energetică a personalității. Pentru G. Allport 
temperamentul cuprinde ansamblul caracteristicilor emoționale ale individului 


sensibilitatea față de o stimulare emoțională, forța şi viteza de răspuns, calitatea şi 
fluctuația dispoziţiei, fenomene ce sunt ereditare. 

Cei cu firea deschisă sau extraverții sunt caracterizați prin comunicabilitate, 
sociabilitate, optimism, stabilesc uşor prietenii şi au multe cunoştinţe; sunt cooperanți, 
activi, dinamici, cu inițiativă, le face plăcere să fie conducători; au încredere în ei şi în 
alţii şi deseori au succes pe plan social; sunt spontani, impulsivi, nu au un control 
strict al emoțiilor, îşi pierd uşor stăpânirea de sine, se înfurie repede dar nu pentru 
multă vreme; uneori pot fi nestatornici, superficiali, teatrali, alteori sunt conformişti şi 
fără opinie proprie sau certăreți şi agresivi. 

Indivizii cu firea inchisă sau introverţii sunt tăcuţi şi retraşi, evită să vorbească 
despre sine în public; îşi aleg prietenii cu grijă, care sunt în număr limitat, în relaţiile 
sociale fiind retraşi; ei sunt serioşi, ordonați, mai puţin înclinați spre glume şi veselie; 
introverții sunt caracterizați de constanța preocupărilor, profunzimea sentimentelor, 
stăpânire de sine, autocontrolul emoţiilor, reactivitate mai putin adaptată la 
schimbările exteme; uneori pot fi nesociabili, timizi, ezitanți, fricoşi, înclinați spre 
reverie, sau inactivitate. 

În general, majoritatea oamenilor se află într-o poziție intermediară între 
aceste două extreme, iar evaluările vizează gradul de introversiune sau extraversiune 
al persoanei analizate. Introvertul se caracterizează printr-o “accentuare a vieții 
psihice interioare” iar extravertul printr-o “accentuare manifestării exterioare a vieții 
psihice" (R. Crăciunescu, 1991). 

După cum arăta şi R. Crăciunescu ideea tipologiei introversiune- extraversiune 
are origine psihiatrică, psihanalistul şi psihiatrul elvețian Carl Gustav Jung fiind cel 
care a formulat această concepţie. Pentru a vedea dacă există o predispoziție a 
indivizilor către o boală psihică, în funcție de particularitățile lui în stare de 
normalitate, C. G. Jung a pornit de la principalele sistematizări nosologice din 
psihiatrie de Ia începutul acestui secol, sistematizări ce erau dihotomice: 1) Kraepelin 
diferenția demența precoce de psihoza maniaco-depresivă; 2) A. Bleuler prezenta 
shizofrenia ca o detaşare de realitate; 3) P. Janet distingea nevroza isterică (0 
exagerată emoționalitate) de psihastenie (caracterizată prin stabilitatea generală a 
fondului emoţional). 

Modelul organizării tipului este prezentat de H. J. Eysenck care a plecat de la 
teoriile lui Allport, Kretschmer, Jung, de la psihologia introspecţionistă, de la 
experiențele clinice: 

1) Răspunsurile specifice, care reprezintă nivelul inferior, sunt răspunsuri 
observate de puţine ori în comportamentul individului şi care pot fi sau nu 
caracteristice pentru el; 

2) Urmează răspunsurile habituale care sunt răspunsuri specifice care tind să 
se repete în situaţii similare; 

3) Nivelul de organizare al actelor habituale în trăsături, care sunt definite ca 
fiind constructe teoretice bazate pe observarea corelațiilor între diferite răspunsuri 
habituale; 

4) Nivelul superior este cel al tipului general (introvertul sau extravertul) care 
se bazează pe corelaţia dintre diferite trăsături (H. J. Eysenck, 1970). 

Această teorie se bazează pe modelul statistic al analizei factoriale care 
distinge patru categorii de factori: factori de eroare (prezenţi doar într-o anume 
situaţie); factori specifici (caracteristici unui singur test); factori primari sau de grup 
(comuni mai multor teste), factori generali (comuni tuturor testelor utilizate în 
investigaţie). 


Ceea ce este direct observabil este reacția specifică, nu tipul sau trăsătura. De 
acea, în elaborarea chestionarelor s-a ţinut cont de “rezistenţele psihice” în obţinerea 
răspunsurilor care demonstrează faptul că însuşirile persoanei se organizează ierarhic 
pe nivele crescânde de generalitate. Tipurile nu pot fi evaluate direct, iar trăsăturile 
sunt greu observabile, dar obişnuințele pot fi descrise, precum şi reacțiile specifice în 
diferite situaţii. 

H. J. Eysenck a elaborat chestionare de extraversiune - introversiune şi 
nevrozism pornind de la două idei fundamentale: unitatea fiecărui factor separat 
(însuşirile pentru factorul introversiune - extraversiune, şi separat pentru neuroticism 
să manifeste corelaţii mari între ele) şi independenţa celor doi factori. 

În chestionarele sale, H. J. Eysenck, pornind de la factorii prezentaţi de 
J. P. Guilford şi extinzând analiza factorială asupra intercorelaţiilor dintre trăsăturile 
primare, găseşte doi factori generali, de ordinul doi care exprimă tipul de 
personalitate: un factor general de introversiune - extraversiune (I - E) şi un factor 
general de stabilitate - instabilitate emoțională sau neuroticism (N). 

Principalele trăsături pe care Eysensk le menționa ca fiind componentele 
factorului general introversiune - extraversiune sunt următoarele : 

a) pentru introversiune: pasivitate, nesociabilitate, prudență, autocontrol, 
inhibiţie, reflexiune, responsabilitate ; 

b) pentru  extraversiune: activitate,  sociabilitate, plăcerea riscului, 
impulsivitate, expresivitate, practicism, iresponsabilitate. 

Factorul introversiune - extraversiune a fost elaborat ținând cont de faptul că 
trăsăturile de personalitate prezentate există la un mare număr de subiecți şi, astfel, 
determină o omogenitate de ansamblu a răspunsurilor la întrebările ce aparțin scalei 
introversiune - extraversiune din chestionar. Astfel, subiecţii care sunt sociabili tind să 
fie activi, impulsivi, practici, expresivi, mai putin conştiincioşi, preferă riscul în 
situaţii incerte, iar nesociabilitatea se asociază cu pasivitatea, autocontrolul, 
reflexiunea, inhibiția comportamentală, conştiinciozitatea şi prudenţa. 

R. Crăciunescu arăta că plecând de la clasilicarea dihotomică a tipologiei 
introversiune - extraversiune şi de la definirea trăsăturilor prin opoziția unor extreme 
(sociabil - nesociabil, inhibat - expresiv), s-a presupus că oamenii sunt împărțiți în 
două categorii relativ exclusive - extraverţii şi introvertiţii. Dar cercetările statistice au 
arătat că majoritatea indivizilor (68%) sunt situaţi în zona valorilor medii, şi mai puţin 
la cele extreme. În aplicarea chestionarelor se apreciază gradul de extraversiune sau 
introversiune, aceasta însemnând, din punct de vedere cantitativ, determinarea poziției 
faţă de media distribuției (R. Crăciunescu, 1991). 

Factorul stabilitate - instabilitate emoțională (N). Un alt aspect relevat de 
analiza factorială a fost acela că un ansamblu de caracteristici ale comportamentului 
uman se subsumează unei alte dimensiuni, şi anume emoţionalitatea. Aceasta a mai 
fost denumită anxietate, nevrozism, neuroticism, emotivitate şi desemnează 
diferențele între indivizi în manifestarea simptomelor de relativă organizare a stării 
emoționale normale. Accentuarea acestor simptome poate fi intâlnită în tulburări 
nevrotice, iar lipsa lor este caracteristică pentru persoana normală, bine integrată şi 
adaptată (R.Crăciunescu, 1991). 

Instabilitatea emoţională sau nevrozismul se caracterizează prin: lipsa de 
încredere în propriile posibilități, sentimente de singurătate, îngrijorare şi anxietate, 
complexe de inferioritate, sentimente de vinovătie, încordare şi tensiune. Aceste 
persoane pot acuza tremurături, nervozitate, palpitații, coşmaruri sau sentimentul 
general de disconfort psihic. Aceste comportamente habituale se pot grupa în trăsături 
de personalitate mai generale: obsesie, depresie, anxietate, vinovăţie, ipohondrie, 


inferioritate, dependenţă, care prin intercorelaţii dau factorul de nevrozism, aşa cum 
aprecia H. J. Eysenck. în psihologia americană nevrozismul este identiticat cu 
anxietatea, iar în caracterologia franceză cu emoționalitatea. 

Cercetările factoriale au demonstrat că factorii introversiune — extraversiune 
(I - E) şi neuroticism (N) rezultați din analiza statistică a chestionarelor de 
personalitate, aplicate la diverse categorii de populaţie sunt independenți între ei. 

Calitățile specifice persoanelor cu scoruri înalte la extraversiune şi neuroticism 
(colericii), cum sunt neatenția, impulsivitatea, agresivitatea se pot constitui în 
explicații cauzale ale accidentelor de circulaţie. Conceptele descriptive de extraversie 
şi neuroticism sunt importante pentru a verifica predicțiile în multe alte domenii ale 
activității sociale, cum sunt de exemplu şi domeniile de conducere (managerii 
industriali de succes trebuie să fie introverţi stabili), iar cei ce se oferă voluntari în 
comandamentele de paraşutism sunt în majoritate stabili extraverți. 

Asa cum preciza şi Eysenck, cercetările experimentale au demonstrat că forma 
de analiză a personalităţii trebuie să cuprindă patru grupe în care subiecţii să fie 
grupați astfel: neuroticism mare - extraversie mare, neuroticism mic - extraversie 
mare, neuroticism mare - extraversie mică, neuroticism mic - extraversie mică, sau în 
nouă grupe, incluzând şi combinaţiile cu extraversie de nivel înalt mediu şi 
neuroticism înalt mediu. 

Din punct de vedere al influenței stresului asupra introverţilor şi extraverților 
literatura de specialitate precizează că la un nivel inferior al stresului introverţii au 
tendinţa să diminueze efectele stresului iar introverţii să fie sensibilizați; în ceea ce 
priveşte neuroticismul, la nivele superioare ale stresului subiecţii cu neuroticism 
inferior nu sunt afectați semnificativ de stres, iar cei cu un nivel mare al 
neuroticismului sunt influentaţi semnificativ de acesta (Dodwell, Ehler, Unogo, Naar). 
Alţi autori precizează că introverţii manifestă o extindere redusă a mişcărilor sub stres 
redus, şi mişcări multiple la stres superior; la extraverţi a fost observat pattern-ul opus 
(Venables, Anthony, Rachman, Wallach si Gahm). 

Relaţia dintre teoria asupra  introversiunii  —  extraversiunii şi 
neuroticismului (Eysenck) si dimensiunile psihofiziologice ale personalităţii În 
viziunea lui H. J. Eysenck extraversiunea - introversiunea, neuroticismul, ca factori ai 
personalității acoperă o porțiune importantă din varianţa totală a comportamentului, 
atât la copii cât şi la adulți. Introversiunea - extraversiunea şi stabilitatea emoţională 
nu pot fi moştenite în afara unui substrat fiziologic, biochimic sau neurologic care este 
produs sau modificat de predispoziţii ereditare. 

Emoţionalitatea (sau neuroticismul) este explicată prin diferenţele care există 
în caracteristicile moştenite ereditar privind excitabilitatea şi labilitatea sistemului 
nervos vegetativ (autonom). Astfel, unele persoane au o predispoziţie de reacție 
puternică a sistemului simpatic, iar altele au predispoziția de a reacţiona mai slab. 
Cenform teoriei lui Eysenck cu privire la neuroticism, activitatea sistemului nervos 
vegetativ peate fi explicată prin rezultatele la care au ajuns cercetătorii care au studiat 
aspectele psihofiziologice ale personalității. 

Neuroticismul . Premise teoretice Aşa cum am precizat anterior, a doua 
dimensiune a personalității relevată de H. J. Eysenck, prin analiza factorială, a fost 
neuroticismul (sau nevrotismul, instabilitatea emoţională). Conceptul de neuroticism 
corespunde conceptului de “sentiment introspectiv" al lui McDougall, cu acela de 
“suferință psihologică” al lui Janet, cu reintegrarea de care vorbea Hellingworth, cu 
"bariera funcţională” a lui Luria. Dar H. J. Eysenck considera termenul de “constituție 
nevrotică" al lui Slater ca fiind cel mai apropiat de acela de nevrozism descris de el. O 
serie de cercetări experimentale susțin ideea existenţei acestui factor. Astfel, Cattell 


arăta cum un asemenea factor poate fi dedus din evaluarea comportamentului, din 
chestionare, din teste obiective şi din sindroamele clinice. 

Prin analiza factorială Eysenck a observat că neuroticismul este a doua 
trăsătură a personalităţii, după introversiune - extraversiune, trasatură ce poate fi 
reprezentată grafic sub forma unui continuum, în care indivizii sunt distribuiți de la o 
extremă la cealaltă, de la stabili la neurotici. Cu cât indivizii sunt plasați mai mult spre 
dreapta curbei cu atât sunt mai bine integrați, mai stabili emoțional, fiind persoane 
non-nevrotice; cu cât persoanele se situează mai spre stânga graficului, cu atât sunt 
mai bine integrați, mai instabili emoţional şi tind să aibă o personalitate nevrotică, 
fiind predispuşi către tulburări psihice. 

Concepţia lui Eysenck este diferită de cea existentă anterior, cu privire la 
neuroticism. Astfel, se consideră că există distincție clară între persoanele nevrotice şi 
cele cu nivel inferior al neuroticismului, şi că între cele două grupă există o diferență 
calitativă. În contradicţie cu acesată idee, Eysenck considera că diferenţele nu sunt de 
natură calitativă ci cantitativă, aceste diferențe fiind reprezentate prin distribuţia pe un 
continuum. Pomind de la ipoteza calitativă, Eysenck arăta că ar trebui să considerăm 
că oamenii sunt grupaţi în două clase distincte şi omogene, normali şi neurotici, fără 
să există o variaţie a gradului de neuroticismului. Aceasta ar implica inexistența 
vreunei corelaţii între testele realizate de el în cadrul grupului de normali sau în cel de 
neurotici. Ipoteza cantitativă, susţinută de autor este mai potrivită pentru a desemna 
diferenţa semnificativă dintre neurotici şi stabili, iar corelaţiile la teste realizate fie la 
un grup, fie la celălalt, vor fi pozitive. Astfel, s-a observat că neuroticii sunt mai 
mobili, din punct de vedere al statutului geografic. 

În studiile asupra neuroticismului Eysenck a utilizat următoarale probe: 
Inventarul Medical Maudsley (itemii cu privire la neuroticism), Testul de adaptare la 
întuneric, Testul de non-sugestibilitate şi înclinare a corpului, Scorul discrepanței de 
evaluare, Indexul flexibilităţii, teste de dexteritate manuală, teste de evaluare a 
tempoului personal, teste care măsoară fluenţa, teste de viteză, teste de rezistenţă, 
teste de evaluare a stresului, teste de perseverență. Rezultatele la aceste teste sunt 
congruente cu ideea existenţei unui continuum al neuroticismului. În plus, în cadrul 
grupului de nevrotici această idee este verificată şi de observaţiie clinice. Cercetările 
au mai relevat faptul că la neurotici pot exista unele diferențieri după: coeficientul de 
inteligență, prezența sau absenţa simptomelor psihotice, judecata personală, 
introversiune (isterie)- extraversiune (distimie) şi constituția corporală. 

3.2. Inventarul de Personalitate Eysenck (E.P.I) 

În țara noastră inventarul de personalitate Eysenck (E.P.I) a fost folosit în 
cercetări experimentale (E.Gulian, Negoescu-Bodor) sau de teren (industrie, selecția 
candidaţilor la examenele de intrare în facultate) (E. Gulian, T. N. Andriescu, 1975). 

E.P.I a fost standardizat, adapatat pe populaţia româneasca deoarece valorile 
medii obţinute în Anglia, S.U.A. şi Franţa, pe eşantioane normale şi patologice, sunt 
diferite din punct de vedere intercultural şi normativ. 

E.P.I măsoară două dimensiuni, independente între ele, ale personalității 
extraversiunea - introversiunea (E) şi neuroticismul - stabilitatea (N). Cele două 
dimensiuni sunt măsurate prin raspunsuri Da sau Nu, date la cate 24 intrebari pentru 
fiecare dimensiune, întrebări selectate prin analiza itemilor şi prin analiza factorială. 
În plus, chestionarul cuprinde şi o scală a sincerității pentru a depista eventualele 
tentative de falsificare. Există două teste paralele (A şi B) pentru cazul în care este 
necesară retestarea subiecților, fiecare formă având 57 întrebări. 

Fidelitatea chestionarului a fost calculată pe subiecți din Anglia, prin 
(stabilitatea chestionarului în cazul aplicării după un an aproximativ, obținandu-se 


(corelaţii înalte. De asemenea, Eysenck (1964) a calculat fidelitatea prin metoda split- 
half pentru persoane normale, psihotice şi nevrotice, observând o fidelitate 
importantă. Concluzia la care ajung E. Gulian şi T. N. Andriescu (1975) este acea că 
pentru deciziile individuale se recomandă aplicarea ambelor forme. 

În literatura de specialitate sunt precizate mai multe etaloane ale E.P.I: 
etalonul englez (H. J. Eysenck şi S. B. G. Eysenck, 1964) pe 2000 persoane normale, 
235 nevrotici şi 130 psihotici; etalonul francez (K. Ganansia, 1971) pe 1297 psrsoane 
normale; etalonul american, pe grupe profesionale şi clinice. 

Natura variabilelor extraversiune - introversiune şi stabilitate — instabilitate 
emoționalăşi interpretarea lor. 

Jung a fost cel care a analizat pentru prima dată conceptele de extraversiune şi 
introversiune, dar analizele factoriale au arătat că există unele tresături care diferă de 
cele descrise de el. 

După Eysenck extravertitul tipic, cel care a obținut un scor mare pe scara 
extraversiune (E) este o persoane sociabilă, expansivă, participă la activităţi colective 
şi leagă uşor prietenii. El caută emoţii puternice, îşi asumă riscuri, îi plac schimbările, 
este impulsiv, agresiv şi tinde să piardă uşor sângele rece. Extravertul nu are un 
puternic control asupra sentimentelor şi nu se poate conta întotdeauna pe el. Acelaşi 
autor descria introvertitul ca fiind o persoană liniştită, introspectivă, care cu excepţia 
prietenilor apropiați, este distant cu ceilalți; el ocoleşte impulsurile de moment, ia în 
serios evenimentele cotidiene şi nu agrează schimbările. Introvertitul exercită un 
control puternic asupra sentimentelor sale, este foarte rar agresiv şi nu se infurie uşor. 

Neuroticismul defineşte labilitatea emoţională şi un nivel superior al 
neuroticismului desemnează o  hipersensibilitate emoţională şi o stare de 
hiperactivitate, dificultăţi în restabilirea echilibrului psihic după şocuri emoţionale. 
Persoanele cu scor înalt la nsuroticism se plâng frecvent de dereglări somatice difuze 
(dureri de cap, tulburări digestive, insomnii, amețeli) dar şi de alte stări de anxietate, 
fiind preocupaţi de griji si sentimente neplacute. Aceste persoane, în caz de 
suprasolicitare, sunt predispuse tulburărilor nevrotice. Eysenck arăta că cei cu 
neuroticism superior, spre deosebire de deprsivi, se pot adapta la locul de muncă, în 
familie şi societate la un nivel corespunzător. 

Atitudinea faţă de chestionar şi evaluarea acesteia. În general, răspunsurile la 
chestionare pot fi influențate de următoarele variabile: preferința faţă de anumite 
răspunsuri (în special preferința pentru răspunsul Da); tendinţa de a da răpunsuri 
extreme; tendinţa de a da mai multe răspunsuri în acelaşi timp. În elaborarea 
chestionarului E.P.I . s-a cautat să se diminueze şi chiar să se înlature aceste tendințe. 

În aplicarea E.P.I . s-a constatat că tendinţa de a răspunde astfel încât persoana 
să apară într-o lumină favorabilă poate duce la o falsificare importantă a răspunsurilor. 
De aceea, în E.P.I. a fost introdusă scala de sinceritate cu 9 itemi sau 18 itemi în cazul 
ambelor forme. Importanţa folosirii acestei scale în depistarea persoanelor care vor să 
apară într-o lumină favorabilă, precum şi validitatea şi fidelitatea sa au fost relevate de 
analiza factorială. La un scor de 4 - 5 (sau 10 la ambele forme) pe scala de sinceritate 
este pusă la îndoială veridicitatea răspunsurilor la scara extraversiune - extraversiune 
şi neuroticism, şi chestionarele respective sunt considerate ca fiind nevalide. 

E.P.I . este folosit într-un mare număr de domenii, cu scopuri diagnostice dar şi 
prognostice. 

Norme româneşti ale E.P.I . Testul lui Eysenck a fost tradus în româneşte şi 
adaptat în cadrul Institutului de Psihologie al Academiei Române (E. Gulian). 
Chestionarul a fost aplicat pe un eşantion de 450 persoane, de vârste şi profesii 


diferite de către cercetători ai Institutului de Psihologie şi ai Institutului de Expertiză 
Medicală şi Recuperare a Capacităţii de Muncă. 

Cercetările au demonstrat că există o independență între cele două dimensiuni 
(extraversiune şi neuroticism). De asemenea, s-a mai observat că nu apar diferenţe 
între sexe din punct de vedere al gradului de extraversiune, dar există diferenţe în ceea 
ce priveşte gradul de nevrozism, femeile având un scor semnificativ mai mare decât 
barbaţii. În privinţa vârstei s-a observat că pe scara extraversiune - introversiune nu 
există diferenţe semnificative între grupele de vârstă, iar pe scara neuroticismului se 
observă o tendință progresivă de creştere, dar fară a atinge semnificaţia statistică. Deşi 
nu apar diferenţe semnificative pe scara introversiune - extraversiune între persoanele 
de diferite categorii profesionale, scorul cel mai scăzut a fost semnalat la cercetătorii 
ştiinţifici care manifestă tendinţa de introversiune. Scorurile cele mai înalte la 
neuroticism au fost observate la cercetătorii ştiinţifici şi studenţi. 

Diferenţele între valorile stabilite în alte țări (Anglia, Franta, S.U.A.) şi 
România sunt urmatoarele: 

a) Pe scara extraversiune - introversiune eşantionul englez are valori 
superioare față de eşantionul român, iar pe scara neuroticismului eşantionul englez are 
valori mai mici decât cel român. 

b) La eşantionul francez s-au constatat valori inferioare, pe sexe, față de 
eşantionul român, în ceea ce priveşte scara introversiune - extraversiune. În ceea ce 
priveşte cea de a doua dimensiune, neuroticismul, valorile pe sexe sunt tot inferioare 
față de cele constatate în România. 

H. J. Eysenck şi S.B. G. Eysenck arătau că femeile din Anglia au un scor mai 
mare la neuroticism faţă de bărbaţi, fapt constatat şi pentru eşantioanele din România 
şi Franţa. Aceaşi autori au mai constatat, tot la eşantionul englez, tendința scăderii 
extraversiunii şi neuroticismului cu vârsta, ceea ce a fost confirmat în Franţa pentru 
extraversiune şi parțial pentru neuroticism. În România există o creştere progresivă pe 
scara neuroticismului şi un plafon pe scara extraversiune - introversiune după cum au 
demonstrat cercetările. H. J. Eysenck şi S. B. G. Eysenck s-au referit la diferențele 
existente între categoriile profesionale, asfel arătând că muncitorii calificaţi au un 
grad de neurolicism superior altor categorii profesionale (funcționari, intelectuali), dar 
aproximativ egal cu cel al asistentelor medicale şi al studenţilor, de exemplu. 

Cercetările din Franţa nu au depistat diferențe semnificative la nivelul 
extraversiunii între diferite caregorii profesionale, dar au relevat că nivelul superior de 
neuroticism îl deţin funcționarii de birou, urmaţi de maiştri, muncitori, iar la nivel 
inferior cadrele administrative superioare şi medii. 

Din rezultatele acestor cercetări se observă similaritatea cu rezultatele obținute 
în cercetările din România, şi anume lipsa de diferenţiere în dimensiunea 
introversiune-extraversiune în raport cu tipul de profesie, dar se observă puncte de 
vedere diferite în ceea ce priveşte gradul de neuroticism al persoanelor din diferite 
categorii profesionale. 

3. 3. Chestionarul de personalitate Eysenck E.P.Q. 

E.P.Q. include şi o a IV-a scară — psihotismul, alături de extraversie- 
introvesrie şi neuroticism. 

Caracteristici specifice dimensiunii de psihotism. 

Psihotismul este cea mai complexă dimensiune, fiind descrisă prin 
interacțiunea dintre tendinţele spre agresivitate, egocentrism, comportament antisocial 
şi lipsa de empatie. Dacă trăsătura este prezentă la nivel superior, atunci în 
comportament poate apărea tendinţa de a produce tulburări, solitudinea, este 
cruzimea, ostilitatea față de celălalt, preferinţe pentru lucruri ciudate si neobişnuite. 


La celalalt pol sunt descrise persoane socializate, tendinţa de a acorda un mare respect 
regulilor sociale, convențiilor, drepturilor celorlalți, şi care au nivele de aspirație 
adaptate la realitate. 

Termenul de psihotism aparţine terminologiei psihiatrice, dar totuşi scala este 
destinată evaluării unei dimensiuni normale a personalității, care doar la un procent 
mic de populaţie poate evalua în manifestări patologice. 

În urma cercetărilor privind psihotismul, Eysenck aprecia că schizofrenia 
poate fi un pol al acestei dimensiuni, şi care la scoruri ridicate include şi tendinţa spre 
criminalitate, psihopatie şi tulburări de tip maniaco-depresive. De asemenea, 
cercetările efectuate după anii 90 au relevat la persoanele cu scoruri ridicate conduite 
antisociale, consumul de droguri, comportamente violente şi preferința pentru filme 
violente, comportament şi ideaţie suicidară şi deprinderi deficitare de studiu. 

Cercetările efectuate de Eysenck au relevat diferenţe între femei şi bărbați 
pentru scalele N şi P, în sensul că cei din urmă înregistrează valori medii mai mari, 
fapt ce s-ar putea datora şi unor carcteristici care sunt asociate bărbaţilor, şi anume 
ostilitatea şi agresivitatea. De asemenea, autorul a constatat că există note înalte la 
neuroticism şi scara sincerităţii la femei. 

Testul EPQ are şi o variantă românească experimentată de Băban, Deverenco 
şi Eysenck în 1990, sub forma unui chestionar de 79 de itemi, pentru care au fost 
stabilite datele statistice şi normative (media şi abaterea standard pentru cele 4 scale 
ale testului) diferenţiate în funcţie de sex. (M. Minulescu, 1996) 


Cap. 4. Chestionarul de tendinţe accentuate Schmiescheck 


Prezentarea generală a testului şi a teoriei ce a stat la baza elaborării acestuia 
Scopul chestionarului este acela de a diagnostica structuri de personalitate 
accentuate, iar teoria ce a stat la baza elaborării îi aparţine lui K. Leonhard şi se referă 
la tipologia personalităţii clinice şi accentuate. Testul Scmiescheck a apărut in 1968, 
iar în România a fost tradus şi experimentat de I.M. Nestor, în 1975. 

Karl Leonhard, în perioada în care a fost director al clinicii de psihiatrie şi 
neurologie a Universităţii Humboldt din Berlin, a urmărit stabilirea de caracteristici şi 
profiluri psihice privind oameni celebri, unii în viață, alţii prezenţi doar în paginile 
istoriei ştiinţelor sau ale diferitelor popoare. Sub îndrumarea sa metodologică a fost 
utilizat şi interpretat chestionarului prin care sunt disgnosticate tendințele accentuate 
de personalitate. 

Cele 10 scale corespund următoarelor tipuri de trăsături accentuate: 
demonstrativitate, hiperexactitate, hiperperseverenţă, nestăpânire, hipertimie, distimie, 
ciclotimie, exaltare, anxietate, emotivitate. 

Autorul german a abordat trăsăturile accentuate prin relevarea faptului că 
există o amprentă psihică importantă, ce ţine de ansamblul mediului de apartenenţa în 
care se nasc aspiraţiile şi înclinațiile, mentalitatea şi competentele disponibile ale 
fiecărei persoane. Schmieschek, autorul testului de tendințe accentuate a prezentat 
unele aspecte psihice ce dau culoare personalităţii şi care prin accentuare, îi oferă 
personalităţii posibilitatea să ajungă de seamă, publică, deosebită şi apoi recunoscută 
social pentru aportul adus societăţii. Autorul preciza că trăirea interioară a aspirațiilor 
şi înclinațiilor este dependentă de caracter şi de temperament, iar prelucrarea 
interioară activeaza sfera afectiv-volitivă prin sentimente asociative. 

K. Leonhard pune accentul pe influenţele sociale în dezvoltarea individuală, 
care îşi lasă amprenta asupra personalității mai ales în copilărie. Există două criterii 
principale care diferenţiază personalităţile accentuate de cele obişnuite: 

- accentuarea presupune un anumit grad de intensitate a trăsăturilor repective, 
nefiind vorba de accentuare atunci când este vorba doar de o abatere de la medie; 

- o trăsătură este considerată ca fiind accentuată atunci când o anumită 
înclinaţie se asociază cu un ansamblu de caracteristici specifice; de exemplu, se poate 
vorbi de hiperperperseverenţă atunci când ambiția se asociază şi cu alte dimensiuni, 
cum ar fi susceptibilitatea față de jigniri şi o înclinaţie spre ranchiună. 

Trăsăturile accentuale sunt cele care sunt înclinate spre patologic, spre 
excesiv. Ele sunt prezente şi la persoanele care nu ies din medie, sunt considerate a fi 
normale, caz în care, existând la un nivel redus nu apar ca fiind manifeste în 
comportament. Atunci când aceste trăsături ating o anumită intensitate, îşi pun 
amprenta asupra personalității, şi când sunt foarte pronunțate, vor perturba 
personalitatea individului. 

Condiţiile de mediu, în care conviețuieşte individul influenţează manifestrea 
tendinței accentuate în sens pozitiv sau negativ. Astfel, un hiperpereseverent, în 
condiţii nefavorabile poate deveni o persoană care se integrează greu întrucât critică 
foarte mult oamenii şi condiţiile din jurul său; aceeaşi persoană, în condiţii favorabile 
va deveni doar o persoană conştiincioasă, care este apreciată. De asemenea, un 
hiperexact în condiții nefavorabile poate să dezvolte o tulburare obsesiv-compulsivă şi 
în condiţii favorabile, poate fi apreciat ca un individ devotat profesiei sale. 


Personalităţile anormale sunt considerate cele care descriu indivizii ce se 
deosebesc aşa de mult de medie încât, chiar în lipsa unor contexte nefavorabile se 
adaptează cu dificultate la solicitările, cerinţele mediului înconjurător. 

4.2. Descrierea celor 10 trăsături accentuate 

Firea demostrativă 

Acest tip de personalitate poate evolua, în sens patologic, în cazul agravării şi 
accentuării însuşirilor, spre tulburarea de conversie (isterie), iar mecanismul psihic 
ce-i stă la bază este capacitatea anormală de refulare, după cum susţine K. Leonhard 
(1972). Capacitatea de refulare a istericilor este extrem de mare, ei reuşin să mintă 
fără să fie conştienţi de acest lucru, cu o expresie de nevinovăție, sau să se 
autoflageleze fără să simtă acest lucru. 

Înlăturând, prin refulare, inhibiţiile legate de autoafirmare, care presupun la 
oamenii cu un nivel redus la trăsăturii aşteptarea laudelor din partea celorlalți, 
persoana demonstrativă îşi subliniază propriile calităţi, iar ceilalți îl pot percepe ca 
având o puternică dorință de afirmare. 

Corelat cu dorinţa de a atrage atenţia şi de a se impune, apare la demonstrativ 
autocompătimirea, exagerarea simptomelor din boală, folosindu-se de gesturi şi 
mimică bogate, încărcate de expresivitate, ample. Această dorinţă de a atrage atenția, 
îl poate duce pe demonstrativ, sau pe isteric la stabilirea unor hotărâri necugetate, 
pripite, neanalizate suficient, acceasta tot datorită refulării capacităţii de analiza 
potenţialele dezavantaje ale unei decizii. 

Autorul teoriei trăsăturilor accentuate ia în considerare, în analiză, şi aspectele 
pozitive, avantajele, acestor trăsături. Astfel, în cazul demonstrativului, se opreşte la 
buna sa adaptabilitate şi capacitate de transpunere în referenţialul celorlalţi, întrucât el 
poate face abstracție de sine, atunci când poate exista incompatibiltate cu celălalt, şi 
astfel, prin atitudinea sa face totul pentru a face pe plac celorlalți. Acestea pot 
reprezenta avantaje, în profesii în care sunt necesare transpunerile la nivelul celorlalți, 
cum este cazul vânzătorilor. 

Firea hiperexactă 

Opusă firii demonstrative este personalitatea hiperexactă, fiind caracterizată 
de lipsa capacității de refulare, care îi împiedică să ia decizii chiar şi atunci când au 
toate premisele pentru a face acest lucru, stăruind la infinit asupra variantelor, 
obsesional-compulsive (personalitatea anancastă, după cum figura în teoria lui K. 
Leonhard, şi în vechile clasificări psihiatrice). Această tulburare poate avea, evident, 
nivele diferite de gravitate; astfel, există o diferenţă între o femeie cu o astfel de 
tulburare dacă ascunde toate obiectele ascuţite din casă pentru a nu se răni bebeluşul 
şi o alta care nu mai poate îngriji copilul din teama de a nu-i face rău. Oscilaţia 
permanentă, din ultimul caz, între riscurile potențiale şi posibilitățile ca acestea să fie 
reale, îl face pe obsesional incapabil să învingă aceste temeri datorită incapacității de 
refulare. 

Chiar când nu apare nevroza obsesională, personalitatea hiperexactă poate 
prezenta unele dezavantaje, în viaţa reală, la nivelul diverselor sfere ale acesteia. 
Astfel, la nivel profesional, persoana hiperexactă poate fi afectată la nivelul 
randamentului profesional, întrucât îndoiala, nesiguranța lui permanentă, îl împiedică 
să finalizeze activitățile, îl determină să verifice permanent dacă ceea ce a realizat este 
corespunzător. Această preocupare perfecționistă pentru calitatea activităţilor 
profesionale, îl poate împiedica să plece de la locul de muncă, să mediteze asupra 
acesteia chiar şi acasă, astfel, viaţa de familie, fiind de asemenea, în mod implicit 
afectată. Perfecţionismul, preocuparea pentru minuţiozitate se poate manifesta şi în 


activitățile legate de casă, gospodăreşti, iar ritualurile obsesionale sunt legate şi de 
verificarea repetată, uneori invalidantă a uşilor, gazelor, robinetelor. 

Hiperexactitatea poate rămâne doar o însuşie accentuată atunci când nu este 
invalidantă pentru individ sau pentru ceilalți din jur, fiind vorba doar de meticulozitate 
şi conştiinciozitate ceea ce îl face pe individ un om de încredere pe care superiorii şi 
colegii se pot baza. De asemenea, pentru angajatori ei prezintă avantajul fidelității 
pronunţate, întrucât hiperexacţii sunt angajații care rămân cel mai mult pe posturile 
lor, fiind nevoie de motive serioase pentru a renunţa. 

Grija hiperexactului pentru starea personală se poate dezvolta în ipohondrie, 
întrucât el evită excesele şi potenţialii factori care i-ar putea afecta sănătatea (cum ar 
fi alcoolul sau ţigările). 

Firea hiperperseverentă 

Nota dominantă a acestei trăsături este perseverența exagerată, anormală a 
afectului . De obicei, afectele egoiste sunt cele care întâmpină rezistență la descărcare 
prin reacţii adecvate, pentru că întâmpină oponenţa celorlați oameni, şi aceasta le face 
să se manifeste în continuare. Persoanele paranoide sunt hiperperseverente, tocmai 
pentru că prezintă această desfăşurare a afectelor egoiste, ceea ce îi face să fie 
ranchiunoși. În faţa acțiunilor altruiste nu apar piedici, de aceea afectele nu persistă, în 
aceste cazuri. 

Interesele personale sunt cele care sunt generează afectele firii 
hiperperseverente, afecte orientate împotriva unor prejudicii reale sau imaginare, 
împotriva onoarei personale, ceea ce duce la susceptibilitate şi tendința de a se simți 
jignit cu uşurinţă. 

Datorită persistenţei afectelor, individul hiperperseverent trăieşte sentimente 
egoiste puternice şi are un pronunţat simţ al propriei valori, ceea ce îl determină să fie 
extrem de ambițios. O altă consecință a acestei persisitențe poate fi cumularea 
afectelor, în urma unor experienţe repetate, mai ales atunci când există o alternanță 
între succese şi insuccese în faţa unor încercări ale vieţii. 

Afectele duc şi la suspiciune, ce se poate întinde la limita patologicului, şi care 
îl determină pe individ să adopte un comportament influențat preponderent de 
sistemul afectiv şi nu de cel rațional, mai ales în cazul controverselor cu ceilalți. Un 
exemplu în acest sens este gelozia, câd există o alternanță între speranţa că persoana 
nu este înşelată şi teama de a nu afla că acest lucru este adevărat. Individul paranoid 
ține foarte mult la lucruri legate de ceea ce el consideră a fi dretpul său, având, din 
acest motiv, comportamentul unui individ care doreşte întotdeauna să aibă dreptate. 

Firea nestăpânită 

Impulsurile, instinctele şi sentimentele sunt cele care guvernează 
comportamentul acestui tip de personalitate, putându-se vorbi chiar de un rol exagerat 
al impulsurilor, iar exagerbarea însuşilor duce în sens patologic la psihopatia 
epileptoidă. 

Modalităţile de reacţie ale firilor nestăpânite sunt caracterizate de 
impulsivitate, aceste persoane îşi arată nemulțumirea prin mimică şi cuvinte, 
formulează cerinţe şi pretenții, pot deveni agresivi, iritabili. Aceste reacții, pot să-i 
determine să fie deranjaţi de perturbările din munca lor şi astfel, să manifeste o 
nestatornicie în activitatea profesională. 

Lipsa de stăpânire se extinde şi asupra obiceiurilor alimentare, unii dintre 
reprezentanţii acestei tipologii putând deveni chiar dependenţi de alcool, primele 
încercări legate de exagerarea în ingestia de alcool fiind făcute fără ca aceştia să se 
gândească la posibilile riscuri sau complicaţii. 


Firea hipertimică 

Personalitatea hipertimică, care prin accentuare poate duce la hipomanie, are 
următoarele caracteristici: sunt persoane active, vesele, vorbărețe, cu tendinţa de 
digresiuni în gândire care poate merge chiar până la fuga de idei, la reuniuni sunt cei 
care propun subiecte noi de discuţie, având un simţ al umorului foarte bine dezvoltat. 
Aceste însuşiri se pot dezvolta şi în aspecte pozitive cum ar fi: nevoia de acţiune îl 
poate duce pe individ către realizări de valoare sau chiar inovaţii; digresiunile de 
gândire pot duce la bogăţia de idei din care se pot naşte cele valoroase, creative. 

Când acest tip de personalitate prezintă o pronunțare excesivă veselia 
exagerată îl poate duce pe individ la superficialitate în abordarea diverselor probleme, 
şi astfel vor avea de suferit atât prestigiul, cât şi situația materială. Nevoia de acţiune 
exacerbată, se poate transforma într-o disipare a inetereselor, o dezordine în acțiuni, 
implicarea în multe acțiuni care nu sunt finalizate. Când veselia se transformă în 
iritabilitate, se vorbeşte de o componentă paranoidă. 

Firea distimică 

Opususul firii hipertimice este cea distimică, iar prin accentuare, tendinţa 
patologică este spre depresie. Persoanele din această categorie au un comportament 
auster, de seriozitate, fiind afectate mai mult de evenimentele triste decât de cele 
vesele, au o tendinţă spre acţiune diminuată, au un nivel al sociablităţii scăzut. 

Reţinerea în cadrul grupurilor, abordarea cu seriozitate a obligaţiilor de 
serviciu sunt avantaje când impun individului o anumită ţinută etică apreciată de 
ceilalți, dar un impuls redus spre acţiune şi o anumită încetineală la nivelul gândirii 
diminuează randamentul profesional. 

Firea labilă (ciclotimă) 

Labilitatea se referă la sistemul afectiv al individului, la alternarea de stări 
hipertimice cu stări distimice, iar accentuarea acestor stări duce la structurarea unei 
personalități ciclotimice, care descrie o persoană ce trece foarte uşor, uneori fără 
motiv de la o extremă la cealaltă. Manifestarea unui pol hipertimic, sau a celuilalt, 
distimic, este însoțită de întregul tablou al trăsăturii respective, pe care l-am prezentat 
mai înainte. Trecerea de limita patologicului a acestei trăsături înseamnă instalarea 
tulburării maniaco-depresive. 

Firea exaltată 

Această trăsătură este specifică acelor persoane care reacționează cu 
intensitate ridicată în faţa evenimentelor pe care le trăiesc, care se entuziasmează 
foarte uşor. În general, sunt considerate persoane altruiste, fiind încântate de succesul 
cuiva, afectuoşi cu ceilalți, dar şi plini de compasiune când este vorba de suferinţa, 
eşecul, decepţia cuiva. De asemenea, sunt la fel de încântați şi de muzică, artă, natură 
sau de un sport, dar grija şi frica pentru propria persoană se pot transforma în griji 
excesive. 

Faptul că astfel de firi sunt puternic impresionate de dimensiuni ce țin de 
muzică, artă sau pictură, este explicația dată de K. Leonhard pentru frecvența mare a 
acestei categorii în rândul aştiştilor, al marilor creatori din artă. Astfel, „sensibilitatea 
afectivă, îl orientează pe om spre valorile artei, trezindu-i totodată dorinţa să creeze el 
însuşi ceea ce îl emoţionează aşa de profund.” (1972, p.131). 

Firea anxioasă 

Stările anxioase sunt frecvente în copilărie, având ca obiect divesrşi stimuli, 
cum ar fi întunericul, persoane necunoscute, câini, furtună. 

În cazul adulţilor, în comportamentul direct observabil anxietatea este mai 
puţin vizibilă pentru ceilalți. K. Leonhard reduce manifestările timidităţii la cele 
legate de timiditate, sau de fobie socială; astfel, în viziunea autorului, anxietatea la 


adulți apare atunci când este vorba de afirmarea personală, când apare o divergență de 
opinii, iar cele două forme care se pot dezvolta sunt docilitatea şi timiditatea 
anancastă. În primul caz, orientarea este preponderent spre exterior, în sensul că 
individul adoptă o asemenea atitudine în faţa celorlalți. Timiditatea ananacastă este 
descrisă de autor ca o jenă generată de poziţia în care se află individul, şi anume, în 
centrul atenţiei. 

Timidul poate, prin supracompensaţie, să adopte fie o atitudine se siguranță în 
propriile forţe, care nu este reală, ci doar afişată, fie un comportament arogant. 

Firea emotivă 

Principala caracteristică a acestei persoane este gradul scăzut de declanşare al 
sentimentelor din domeniul spiritual, ale căror cauze pot fi relativ minore. Diferenţele 
faţă de firea exaltată sunt date de intensitate şi de timp de declanşare: la emotivi 
reacțiile afective nu sunt aşa de exagerate şi nici nu progresează aşa de rapid; ei nu 
reacționează atât de puternic ca exaltaţii, ci într-un mod mai sentimental. 

Mobilitatea mimicii este una din caracteristicile principale ale acestei firi, 
reacţie care nu este controlată în timpul unei conversații, când reacţiile persoanei sunt 
foarte bine redate de expresia feţei. De asemenea, parcurgând o carte cu evenimente 
triste, sau un film similar, firile emotive au un plâns facil. 

O consecință a acestei sensibilităţii afective foarte mari poate fi depresia 
reactivă în faţa unei traume, a unui eveniment nefavorabil, traumatizant. Dacă în 
cazul personalităților distimice sau ciclotimice depresia apare în condițiile în care 
există o predispoziţie activată de un eveniment exterior, în cazul firii emotive 
gravitatea depresiei este determinată de gravitatea evenimentelor exterioare, fără să 
existe o predispoziţie. 

Autorul stabileşte şi o diferenţă între reacția emotivă şi cea ciclotimă: dacă în 
cazul amândurora există o labilitate a sentimentelor, la ciclotimici reacția nu este 
proporțională cu evenimentul nici în privinţa naturii ei şi nici a intensității, pe când la 
emotivi doar evenimentul ca atare exercită o influență (un emotiv participă din plin la 
bucuria altor oameni, dar nu se lasă contaminat fără motiv de o societate veselă ). 

K. Leonhard, precizează în lucrarea sa Personalităţi accentuate în viaţă şi în 
literatură, lucrare ce a stat la baza elaborării testului Schmiescheck, că la nivel 
individual pot exista diverse combinaţii ale acestor trăsături, în proporții variate. 


Cap. 5. Concepţia lui R.B. Cattell şi chestionarele de personalitate 


5.1. Perspectiva lui R.B. Cattell asupra trăsăturilor de personalitate 

Aderând la poziţia lui H. J. Eysensk, R. B. Cattell apreciază că indivizii sunt 
diferiţi prin poziţia lor pe un continuum al trăsăturilor şi dispozițiilor de personalitate 
semipermanente, dar şi a poziţiilor față de condiţiile interne de trecere ce sunt 
măsurabile prin factorii de personalitate. 

Teoria lui R. B. Cattell se bazează pe date ştiinţifice, iar în cercetarea empirică 
autorul a utilizat subiecți al căror comportament a fost studiat extensiv prin 
chestionare, teste obiective, observaţii directe evaluări ale conduitei în situaţii reale de 
viaţă. Datele astfel obţinute au fost prelucrate prin analiza factorială, iar varianţa 
comportamentului este considerată a se datora tocmai a acestor factori rezultați prin 
această analiză. 

Pentru Cattell factorul este un pattern de variabile care poate varia de la o 
cercetare la alta datorită unei mari varietăţi de factori, cea care rămâne constantă fiind 
trăsătura-sursă, aceasta fiind cea care trebuie cunoscută şi investigată în psihologie. 

Fiind considerate factori rezultați din analiza factorială, trăsăturile sunt 
descrise ca tendinţe de a reacţiona, relativ permanente şi care formează unitatea 
fundamentală a personalității individului. Cunoaşterea modalității de combinare a 
acestor trăsături îi permit psihologului să realizeze predicții asupra comportamentului 
persoanei într-o anumită situaţie. Trăsăturile sunt constructe ipotetice deduse din 
observarea obiectivă a comportamentului deschis al individului (M. Minulescu, 1996). 

Trăsăturile au fost clasificate de R. B. Cattell pornind de la mai multe criterii: 

l. Există trăsături comune care există la fiecare individ la un anumit 
nivel de dezvoltare (cum este inteligența sau introversia-extraversia) 
şi există trăsături unice care sunt din categoria intereselor sau a 
atitudinilor (preferința pentru anumite hobby-uri, cum este 
colecționarea timbrelor). 

2. Trăsăturile pot fi împărţite în cele prin care se poate determina 
eficiența persoanei în atingerea scopurilor (inteligenţa), trăsături 
temperamentale care descriu stilul sau tempoul de lucru (rapiditatea 
în acțiune) şi trăsături dinamice care activează şi coordonează 
acțiunile (motivațiile, treuințele). 

3. Trăsături de suprafață (care corelază între ele, dar fără a forma un 
factor dacă nu sunt determinate de aceeaşi trăsătură sursă) şi 
trăsături sursă (sunt importante, stabile şi permanente, fiind factori 
unitari, surse ale unui aspect al comportamentului). Factorii primari 
obținuți prin analiza factorială exprimă aceste trăsături sursă ca 
dimensiuni de bază ale personalității. 

Trăsăturile sursă au fost, de asemenea, clasificate în două categorii principale: 
trăsături constituționale (cu origine în condiţiile interne ale organismului, ce ţin de 
ereditate sau de fiziologia organismului, cum ar fi ingestia de alcool) şi trăsături care 
țin de mediu (ţin de condiţiile socio-fizice, şi care se referă la caracteristicile învăţate 
ce formează un model ce este impus şi imprimat în personalitate de mediu, de 
exemplu între un inginer şi un pictor există diferențe în privinţa trăsăturilor-sursă). 

Pentru Cattell, forțele motivaţionale sau dinamice ale personalităţile sunt 
sentimentele şi ergii (cuvând derivat din grecescul ergon). 

Ergul este energia care dinamizează întreg comportamentul, fiind orientat spre 
scopuri precise. Cercetările factoriale întreprinse de Cattell au identificat 11 ergi care 


pot fi consideraţi motive umane fundamentale: curiozitatea, sexualitatea, gregaritatea, 
nevoia de protecţie, afirmarea de sine, nevoia de securitate, foamea, mânia, dezgustul, 
atractivitatea, supunerea. 

Sentimentele sunt trăsături sursă de nivel mediu, fiind atitudini învăţate de 
individ, centrate pe sferele importante ale vieţii lui: familie, profesie, religie, etc. 

Între cele două forțe motivaţionale există diferențe în privinţa durabilității: 
ergul este o structură permanentă, constituțională care poate varia doar ca intensitate, 
pe când sentimentul, fiind format prin învăţare poate dispărea prin pierderea 
importanţei pentru o anumită persoană. Există, totuşi, un nucleu al sentimentelor, 
numit de Cattell sentiment-master, care nu este altcela decât sentimentul de sine, care 
influențează toate atitudinile subiectului, asigură unitatea comportamentului, 
stabilitatea, coerenţa, organizarea trăsăturilor-sursă, controlând toate structurile 
personalității. 

5. 2. Chestionarul 16 Factori Primari (16 PF) 

Chestionarul este elaborat şi publicat de Cattell în 1950, cuprinzând 12 
trăsături sursă obţinute prin anliza factorială, itemii fiind selectați prin saturaţia în 
factorii respectivi. Cunoaşterea foarte bună a teoriei lui Cattell este foarte importantă 
întrucât multe din trărăturile testului poartă denumiri ale formulărilor speciale ale lui 
Cattell. 

Itemii testului 16 PF fac parte din următoarele categorii: 

- întrebări referitoare la propriul comportament al individului respectiv; 

- itemi care solicită exprimarea unor opinii sau atitudini generale despre 

oameni; 

- itemi prin care subiectul are de ales între ocupaţii, activități recreative, 

tipuri de oameni sau alternative privind judecăţi de valoare; 

- itemi verbali sau numerici prin care este evaluat factorul de abilitate 

rezolutivă (B). 

Testul are două forme paralele, cu 187 itemi, putând fi utilizat cu o singură 
formă, sau cu ambele pentru o mai mare fidelitate a aevaluărilor. Foaia de profil a 
testului ne arată care sunt manifestările comportamentale pentru cele două extreme ale 
dimensiunilor bipolare, care trebuie interpretate din perspectiva datelor de cercetare 
privind factorii respectivi. 

Factorii din testul 16 PF sunt constructe bipolare, prin care sunt prezentate 
manifestările comportamentale specifice, gradual, de la un pol caracterizat prin 
maximă exprimare în comportament la celălalt pol care exprimă maxima exprimare a 
opusului.(M. Minulescu, 1996) 

Prin evaluare se stabileşte, la nivelul fiecărui factor, poziţia individului 
investigat pe acest continuum. Se consideră că acei factori care au valori care 
depăşesc zona de semnificație medie, sunt semnificativi şi activi în comportamentul 
persoanei respective. Astfel, fiind 11 clase standard, semnificative sunt valorile de la O 
la 3 şi cele de la 7 la 10, notele 4, 5, 6 aflându-se în zona de semnificaţie medie. 
Gradul de activism în comportament al unei trăsături este dat de extremizarea cotei 
standard, notele O şi 10 indicând un maxim activism al trăsăturilor, redate de 
caracteristicile polului respectiv. 

Factorii primari şi cei secundari din chestionarul 16 PF 

Factorul A - Schizotimie — ciclotimie 

Polul la care sunt prezente cote standard joase de la O la 3 caracterizeaza un 
comportament prin caracteristici cum ar fi schizotimie, orgoliu, spirit critic, opozanța, 
răceala şi indiferenţă, suspiciune, rigiditate. La polul opus, cu note standard cuprinse 
între 7 şi 10 se conturează un comportament caracterizat prin ciclotimie, care 


presupune manifestările: individul este bun, amabil, prietenos, serviabil, cu interes 
pentru ceilalți, blând, încrezător, adaptabil şi cald. 

Factorul B - Abilitate rezolutivă generală 

Scala nu are corelaţii semnificative cu testele de abilități mentale obişnuite 
care tipic sunt probe psihologice în timp limitat. 

Cotele standard scăzute la factorul B măsurat prin sarcini atât reale cât şi 
opționale indică o slabă abilitate mentală care poate duce şi la o moralitate inferioară, 
tendinţa de a abandona cu uşurinţă, lipsa de interes pentru subiecte intelectuale, lipsa 
de cultură în general. La polul opus, cel al notelor standard de la 7 spre 10 indică 
inteligenţa vie, conştiinciozitatea, perseverenţa în rezolvarea problemelor, tendința de 
a gândi în plan abstract, logic. 

Factorul C — Instabilitate emoţional - stabilitate emoţională 

Extrema dimensiunii caracterizată prin instabilitate reprezintă caracteristici ale 
unui eu slab, şi anume: emotivitate, imaturitate afectivă, instabilitate; individul plasat 
la această extremă reacţionează la frustraţie într-o manieră emoţională, este inconstant 
în atitudini şi interese, este excitabil şi hiperreactiv, evită responsabilitățile, 
abandonează uşor, este neliniştit, implicat în conflicte, agitat şi poate fi implicat şi în 
accidente. 

La cealaltă extremă apar caracteristicile unui eu puternic, matur, calm, 
stabilitate, constanță în interese, echilibru emoțional. Indivizii plasați în această 
poziţie se adaptează faptelor, nu obosesc uşor, nu se amestecă în conflicte. 

Factorul E — Supune — dominanță 

Polul corespunzător notelor între 0 şi 3 redă un comportament supus, blând cu 
dependență, dar şi cu naturaleţe şi bunăvoință. Aceste persoane sunt conformiste, uşor 
de dominat. La polul opus, cel al notelor între 7 şi 10 este reprezentat de persoane cu 
un comportanment agresiv, combativ, afirmativ, dominat de încăpățânare, ostil, dornic 
să capteze atenţia şi nonconformist. 

Factorul F- Expansivitate — Nonexpansivitate 

Acest factor F este o componentă importantă a dimensiunii extraversie - 
introversie, ca factor secundar. 

Caracteristicile polului nonexpansiv, cu note T intre O şi 3 indică un 
comportament moderat, prudent, taciturn, introspectiv, cu tendinţa spre deprimare şi 
reverie, mai puţin comunicativ, mulțumit de sine, legat de valori personale. În extrema 
cealaltă, sunt persoane impulsive, entuziaste, vesele, directe, expresive, spontane, 
legate de grup. 

Factorul G - Supraeu slab - forta supraeului 

Factorul G este legat, în principal, de energie şi perseverenţă. 

Un supraeu slab (note între O şi 3) este caracterizat de un comportament cu 
lipsă toleranţă la frustrare, fiind specific unui individ schimbător, influenţabil, cu 
emotivitate generalizată, inconstanță şi nesiguranță şi care are tendinţa de a neglija 
obligaţiile sociale, şi de fi dezintersat de normele morale colective. Polul opus, cu 
note între 10 si 7 indică atitudini de conştiinciozitate, perseverenţă, responsabilitate 
personală, ordine, consecvență, atenţie la oameni şi lucrurile din jur. 

Factorul H - Threctia - parmia 

Cele două denumiri ce-i aparţin lui Cattell, se referă la manifestări ale 
sensibilitate, pe de alta, iar factorul este puternic dominat de ereditate. 

Polul threctia, corespunzător notelor T între O şi 3, indică un comportament 
caracterizat de tendinţa de repliere asupra propriei persoane; individul caracterizat 
astfel este prudent, rezervat, distant, contemplativ, cu tendinţa de a apare acru, rece, 


dezinteresat de sexul opus, moderat şi conştiincios, dar cu interese limitate ; apare, la 
asemenea persoane o absență a interesului artistic sau afectiv, o tendință spre 
perceperea rapidă a pericolului. 

Polul parmia (corespunzător notelor T între 10 si 7) indică o sociabilitate 
gregară, o persoană îndrazneaţă, căreia îi place să întâlnească oameni, este activă, 
curajoasă, cu interes pentru sexul opus, impulsivă, neliniştită, nu vede uşor semnele 
pericolului, are interese artistice şi o bogată rezonanţă emoțională. 

Factorul I- Harria — premsia 

Aceasta este o dimensiune referitoare la comportamentul dur şi realist versus 
cel sensibil la estetic. 

Polul harria indică un comportament realist, dar dur, ceea ce înseamnă 
conturarea următorului tablou de caracteristici: o persoană care nu se aşteaptă la 
lucruri extraprdinare de la ceilalţi, se bazează pe sine, are spirit practic şi manifestă 
relativă insensibilitate față de alţii, matur emoţional, aspru, chiar cinic, fără simţ 
artistic, reacționează puţin la aspecte estetice, nu ia în considerare incomoditățile 
fizice. 

Polul premsia indică un comportament sensibil la estetic, exigent, dar 
nerăbdător, relativ imatur emoţional; persoanele de la această extremă caută ajutorul 
şi simpatia altora, este prietenos, blând, indulgent cu sine şi ceilalţi, dificil de 
satisfăcut în probleme de artă, introspectiv, imaginativ şi cu o bogată viaţă interioară ; 
pe plan social manifestă o relativă frivolitate, fiind dornic să atragă atenţia, este 
nelinişit,chiar ipohondru. 

Factorul L - Alexia - protension 

Notele între O şi 3 (polul alexia) este caracterizat prin încredere, adaptabilitate, 
cooperare; absența geloziei sau invidiei, o gravitate amabilă, dar plină de spirit, 
interesul față ceilalți. Polul protension cu note T intre 10 spre 7 este caracterizat prin 
tensiune, ceea ce reprezintă un mod de a trăi neîncrezător, înclinat spre gelozie, 
îndărătnic, şi timid; relativ rigid, dur şi indiferent faţă de alţii. 

Notele scăzute sunt specifice unui subiect care se acomodează uşor, nu caută 
rivalitate, se preocupă de tot soiul de oameni, excelează în munca de echipă. Notele 
ridicate redau un comportament plin de suspiciune, egocentric, rigid în interelații, cu 
interes mai degrabă pentru viaţa sa interioară decât faţă de oameni; este o persoană 
circumspectă, tensionantă în cadrul unui grup sau echipe. 

F actorul M - Praxernia — autia 

Notele scăzute (praxernia) ale acestei dimensiuni descriu un comportament 
practic şi conştiincios; persoanele care se încadrează în această categorie sunt capabile 
să-şi păstreze sângele rece şi prezintă o relativă lipsă de imaginaţie; sunt indivizi cu 
spirit logic, expresivi, deschişi ca interese, cu sânge rece în caz de urgenţă sau pericol. 
La polul autia se plasează persoane ce pot fi numite nonconvenţionale excentrice: 
imaginative, boeme, mai puţin preocupate de conştiinciozitate, cu un aspect exterior 
calm, au ocazionale izbucniri emotive de natură isterică. 

Notele mari (autia) descriu persoane imaginative, centrate în intregime pe 
reperele interioare, adesea originale şi ignorând realităţile cotidiene isi urmează calea 
proprie; dispunând de imaginaţie creatoare şi preocupat de marile idei, dezinteresat de 
valorile materiale, uneori având reacţii emotionale violente. Conştient fiind de 
propria personalitate, se poate întampla să evite activitățile colective. 

Factorul N - Naivitate — subtilitate 

Se apreciază, că acesta este un factor care nu afectează în mod semnificativ 
comportamentul individului. 


Polul naivităţii, adică al cotelor joase, indică un comportament direct, naiv, 
sentimental, natural, uneori stângaci şi neîndemanatec, o persoană ce se interesează de 
alții şi este uşor de satistacut. Subtilitatea ca extremă a acestei dimensiuni, redă un 
comportament în care se regăsesc caracteristicile: perspicacitate şi luciditate în opinii, 
un mod de a fi rafinat, civilizat şi subtil, dar rece, indiferent față de alții şi dificil de 
satisfăcut. 

Factorul O-încredere - tendinţa spre culpabilitate 

Notele joase la această dimensiune indică un comportament calm, cu încredere 
în forțele proprii, senin, liniştit, rezistent la stres, eficient, viguros, uneori chiar brutal, 
fără fobii, se angajează preponderent în activităţi simple. 

Notele înalte indică lipsa de securitate, un mod anxios sau depresiv, agitat de a 
se raporta la existență; fără încredere în ceilalți, suspicios, cu sentimente de 
culpabilitate. 

Ultimii factori ai testului, Q1, Q2, Q3, Q4 sunt mai puţin exprimaţi şi 
clarificaţi, dar au o contribuţie în comportament atunci cand sunt activi. Aceşti factori 
au fost derivați din analiza factorială realizată asupra celorlalți factori, o valoare 
deosebită fiind dată de validitatea prognostică, privind tendinţele specifice de 
comportament. 

Factorul Q 1 - Conservatorism - lipsa de respect pentru convenții 

Polul conservatorism indică un mod relativ necritic de acceptare a normelor; 
polul opus reprezintă un comportament deschis spre nou, inovator, critic, cu un ascuțit 
gust pentru analiză. 

Factorul Q 2 - Dependenţa de grup - independenţa personală 

Persoana cu cote Q 2 ridicate este rațională, capabilă să ia decizii uşor singură, 
iar notele scăzute redau un tip de individ care merge o dată cu grupul, caută aprobarea 
socială, urmeaza tendinţele din modă. 

Cercetările au relevat o corelaţie a comportamentului specific unui Q 2 scăzut 
cu profesii din sfera cercetării, cadrelor de conducere şi decizie. De asemenea, studiile 
din sfera dinamicii grupului indică faptul că cei cu Q 2 ridicat trăiesc insatisfacții 
legate de integrarea în grup, oferă frecvent soluţii la diferite probleme, dar grupul 
tinde să-i refuze. 

Factorul Q 3 - Sentiment de sine slab - sentiment de sine puternic 

Comportamental aceste manifestări se referă la opoziţia dintre lipsa de control 
şi disciplina de sine, exigenţa, voinţa dezvoltată. Este un factor ce exprimă gradul în 
care individul a acceptat o imagine de sine ideală care este instanţa ce-i ghidează 
comportamentul real. Acest factor contribuie semnificativ la factorul secundar 
anxietate. 

Notele scăzute la acest factor redau o emotivitate necontrolată, fiind un factor 
asemănător factorului D din H.S.P.Q., factor care dispare ca atare la vârsta adultă. O 
cota scazuta la Q3 este asociata cu delincvenţa juvenilă. 

Factorul Q4 - Tensiune ergică slabă - tensiune ergică ridicată 

Notele scăzute ale acetui factor indică un mod de a trăi destins, calm, 
nonşalant, satisfăcut de sine, iar cele ridicate redau un comportament caracterizat de 
încordare, tensiune, excitabilitate şi sentimente de frustrare, nelinişte fără motiv, 
încordare, iritabilitate, agitație. 

Factorii de ordin secundar (de suprafață) 

Factorii de ordin secundar au semnificaţia de trăsături de suprafață şi sunt 
definiți şi determinaţi experimental de Cattell, fiind calculaţi în funcţie de ponderea 
contribuţiei fiecăreia dintre componentele primare în clusterul factorial; calcularea 
notelor corespunzătoare factorilor secundari se realizează prin utilizarea cotelelor 


standard, iar ceea ce se obține are semnificația unei cote standard, de la O la 10 (M. 
Minulescu, 2004). 

Factorul I - Adaptare — anxietate 

O notă ridicată la factorul secundar I indică o anxietate ridicată, în sensul 
obişnuit al denumirii, nefiind vorba neapărat de nevroză, ci de o reacţie la o anumită 
situaţie. Persoanele cu note mari la acest factor, sunt nesatisfăcute de capacitatea 
proprie de a răspunde cerințelor vieţii şi a realiza dorinţele pe care le au. Anxietatea 
puternică perturbă randamentul şi atrage tulburări psihosomatice. 

Factorul II - Introversie — extraversie 

Cota scăzută la acest factor secundar indică tendinţa spre timiditate şi inhibiție 
în relaţiile cu ceilalți. Persoanele de la acest pol nu sunt potrivite pentru profesii care 
cer contacte sociale multiple, dar pot avea succes în activităţi care cer precizie. 

Extraversia, ca extremă de la polul notelor mari, indică lipsa de inhibiţie 
socială şi o satisfacție generală faţă de propria persoană. În acest caz, profesiile cu un 
bun prognostic sunt cele care presupun activități care presupun contacte sociale 
frecvente, şi un prognostic mai puţin bun este cel al reuşitelor academice. 

Factorul III - Emotivitate — dinamism 

Cotele scăzute la acest factor indică o emotivitate difuză care poate fi de tip 
depresiv şi care caracterizează o persoană sensibilă la rafinamentelee existenţei, cu un 
temperament artistic, plăcut; de asemenea, tot la acest pol apare şi tendința de a 
reflecta prea mult înainte de a trece la acţiune. 

La polul opus se conturează un comportament dinamic, întreprinzător, decis, 
competent. La aceste persoane există riscul să acționeze orientându-se predilect după 
ceea ce le apare clar şi indiscutabil, fără să examineze aspecte mai subtile, sau relaţiile 
umane implicate, în faţa dificultăţilor, tendinţa trecerii la acţiune primează, nu cea de 
reflecţie. 

Factorul IV - Supunere — independență 

Notele mici la acest factor indică un comportament moderat, pasiv, legat şi 
dependent de ceilalți; au tendinţa de a căuta aprobarea şi sprijinul celor de care are 
nevoie şi de a-şi orienta conduita în funcție de cei ce acordă această susţinere. 

Cotele ridicate, ce corespund polului independenţei, redau un comportament 
caracterizat prin tendinţa spre agresivitate, îndrăzneală; aceste persoane au un mod 
tranşant de a acţiona, de a avea iniţiativă, preferând situaţiile în care îi sunt încurajate 
aceste tendințe. 

5. 3. Chestionarul de personalitate pentru adolescenţi - HSPQ 

În viziunea lui Cattell, psihodiagnoza personalităţii este un demers prin care se 
determină modul de interrelaționare al trăsăturilor, şi care presupune parcurgerea 
următoarelor etape : 

- identificarea dimensiunilor comportamentale ce apar ca fiind semnificative 

în existenţa persoanei respective ; 

- se determină gradul în care acestea sunt prezente şi specificul lor ; 

- se identifică modul în care individul le face operante în diferite contexte de 

viaţă ; 

- se determină în ce condiţii şi situaţii apar aceste inserții adaptative ; 

- se determină aderenţa la real a utilizării de către individ a caracteristicilor 

de care dispune ; 

- construirea, la finalul demersului, a unei imagini interacționiste privind 

interrelaţiile dimensiunilor respective în comportament. 

În acest proees de prelucrări, problema vârstei şi stabilităţii factoriale a 
constituit un domeniu preferențial pentru multe echipe, dintr-o perspectivă 


structuralistă şi longitudinală. Astfel, Cattell & Gruen (1953); Cattell (1957) ; Cattell 
& Coan (1957), Peterson (1965), Exsenels, Easting şi Eysenck (1970) au relevat că 
există trăsături care apar în adolescenţă, altele dispar, în timp ce unele trăsături sunt 
prezente de-a lungul tuturor vârstelor. 

Aceste cercetări au fost realizate prin intermediul a două tehnici principale : 

1. Stabilirea corelaţiilor dintre evaluări cantitative realizate în perioade de 
vârstă diferite, specifice pentru etapa de dezvoltare inclusă în studiu ; este metoda 
longitudinală care este utilă pentru a obţine date privind relaţiile dintre vârstele 
cronologice ale dimensiunilor sau condiţiilor vizate de cercetare. 

2. A altă tehnică se bazează pe datele intersecţionale, prin care secvenţa de 
dezvoltare este stabilită prin subiecți care trăiesc simultan în aceeaşi perioadă de timp, 
pentru a se obţine o compilare a liniilor de tendinţă legate de vârstă. Această tehnică, 
este preferată de Cattell şi colaboratorii săi, în cercetările asupra adolescenței. 

Cattell si Sealy (1966) au constatat că aspectele majore ale personalității se 
schimbă de-a lungul adolescenţei, aceste schimbări prezentând un important specific 
în funcţie de sexul subiectului. Astfel, cu cât avansează în adolescenţă, în perioada 
dintre 11 şi 18 ani modelele culturale şi expectaţiile legate de rol sunt responsabile de 
multe dintre diferenţele intersexuale determinate; de exemplu, rolul feminin devine tot 
mai accentuat o dată cu vârstele mai mari. De asemenea, adolescenţa este considerată 
o perioadă de creştere a sociabilităţii, identităţii şi suficienței personale, dominării, 
adaptării la social. Tot în această perioadă are loc o accentuare a conştientizării 
cerințelor realului, o creştere treptată neliniştii şi anxietății, dar băieții devin mai 
hotărâți. 

Evoluţia factorilor de personalitate în perioada 11 ani - 18 ani este prezentată 
de Cattell şi Sealy, prin raportarea diferențiată a factorilor din HSPQ la cei din PFI6 
este prezentată astfel: 

A - schizotimie / ciclotimie: de la 1 1 la 17 ani se înregistrează o creştere a 
sociabilității şi o reducere a însingurării; la baieţii de peste 18 ani o creştere a 
obiectivităţii, scepticismului; la fete apare un declin slab spre ciclotimie; 

B - inteligenţa: se înregistrează o creştere stadială de la 11 la 15 ani ; 

C - forța eului: creşterea nu este semnificativă pentru nici unul dintre sexe; 

D - fleematic/excitabil: de la 11 la 17 ani, la ambele sexe se înregistrează 
creşterea identității şi suficienței personale, dar şi o scădere a excitabilității şi 
nesiguranţei; 

E - submisiv/dominant: la ambele sexe creşte dominanţa, dar diferențiat: la fete 
are loc o creştere între 11 şi 17 ani, iar la băieți, creşterea tendinței are loc între 18 şi 
23 ani: pe ansamblu, scorurile fetelor sunt mai scăzute decât cele ale băieţilor; 

F - taciturn/expansiv: expansivitatea creşte de la 11 la 17 ani, apoi apare o 
tendinţă de stagnare şi apoi un declin; 

G - forța supraeului: în acest caz, nu apare nici o tendinţă semnificativă; 

H - parmia/threctia: se înregistrează un uşor declin al timidităţii de-a lungul 
vârstelor; 

I -  premisa/harria: la băieţi scorurile sunt mai scăzute decât la fete; în 
adolescenţa timpurie; creşterea este semnificativă la fete între 15 şi 18 ani; 

J - coasthenia/zeppia: de la 11 la 17 ani se înregistrează un uşor declin în 
coasthenia pe măsură ce scade ideosincrazia şi creşte participarea la grup; declinul la 
baieţi apare mai mic, ei tind să ramână mai dominați de ideosincrazii ; 

L -  protension/alexia: pentru fete apare un declin constant de-a lungul 
adolescenţei; 


M - autia/praxernia: apare o tendinţă de creştere a scorurilor în perioada 11 - 
17 ani este relativ mai importantă, având semnificația de convenţionalism, spirit 
practic, realism; 

N - naivitate/subtilitate: se conturează o tendinţă de creştere mai semnificativă 
de la 15 la 23 ani; 

O - încredere/subtilitat: o tendință generală de descreştere; la fete tendinţa 
spre culpabilizare înregistrează scoruri mai mari; băieții devin de-a lungul 
adolescenţei în mod semnificativ mai puțin neliniştiți; 

Q1 - conservator/radical:tetele sunt mai conservatoare, cu tendinţa de creştere 
a scorurilor de-a lungul colegiului; baieţii la vîrsta colegiului prezintă o tendinţă clară 
spre creşterea radicalismului; la cei care nu sunt la colegiu s-a înregistrat un declin ; 

Q2 - dependenţa/independenţa: pentru fete se înregistrează un declin 
semnificativ de la 11 la 16 ani; dupa 16 ani apare la ambele sexe o creştere 
semnificativă; 

Q3 - controlat/necontrolat: s-a constat o creştere semnificativă doar la baieți 
în prima parte a adolescenței; 

04 - relaxare/tensiune: în adolescenţa timpurie s-a constatat o creştere la 
ambele sexe; o scădere semnificativă apare la tensiunea ergică, între 18 şi 23 ani 
pentru tinerii de la colegiu sau pentru băieţii care nu sunt la colegiu. 

5. 4. Chestionarul “C” Cattell 

Principalele condiţii esenţiale enunțate de Porot, cuprinse în majoritatea 
definiţiilor psihiatrice asupra anxietăţii, sunt următoarele : 

|. sentimentul iminenţei unui pericol nedeterminat, care este însoţit de 
fantasme tragice care pot amplifica totul la proporțiile unei reale tragedii; 

2. starea de atenţie față de un pericol, o stare de alertă psihică care cuprinde 
subiectul în întregime, ca şi cum totul ar duce către o catastrofă ; 

3. convingerea de neputinţă absolută insoțită de sentimentul de dezorganizare 
şi aneantizare în fața pericolului. 

Dominanţa afectivă a anxietăţii este însoţită de o simptomatologie vegetativă, 
care cuprinde următorul tablou: disfuncţii respiratorii şi cardiace, dispnee, paloare, 
relaxarea întregii musculaturi sau contracturi violente ale unor segmente precum 
fruntea etc. Aceste reacţii permit o distincție între anxietatea la nivel psihic şi angoasa, 
care implică preponderent planul somatic. 

Anxietate manifestă şi anxietate voalată 

Chestionarul lui Cattell, destinat evaluării anxietății cuprinde un număr de 40 
itemi, care sunt organizaţi după 5 factori primari, dar şi după caracterul manifest sau 
voalat (interiorizat) al simptomelor anxietății. Astfel, primii 20 de itemi se referă la 
manifestări indirecte (voalate) ale anxietăţii, iar ceilalți la expresia directă a stării la 
nivelul comportamentului. 

Demersul diagnostic în această probă presupune parcurgerea următoarelor 
etape în interpretarea datelor obţinute : 

- determinarea notei generale de anxietate ; 

- raportul dintre primii 20 de itemi şi ceilalți, redă gradul de mascare sau de 

exprimare în comportamentul observabil al anxietăţii ; 

- stabilirea notelor standard al celor 5 factori primari ai anxietăţii. 

Cercetările extinse l-au condus pe Cattell la stabilirea a două corecţii a notei 
generale de anxietate, în funcţie de sex şi de vârstă. Astfel, autorul a constatat că nota 
generală de anxietate scade de o parte şi de alta a intervalului de vârstă 19-21 ani, şi 
de asemenea că anxietatea este mai ridicată la femei, aceste observaţii fiind la baza 
corecţiilor care se aplică notelor brute. 


Anxietatea şi cei 5 factori abordaţi de test 

Pentru Cattell, anxietatea se referă la următoarele caracteristici: tensiunea 
interioară, instabilitatea, lipsa de încredere în sine, ezitare în asumarea riscurilor, 
temeri, manifestări psihosomatice resimțite accentuat în plan subiectiv. Deosebirea 
dintre anxietate şi nevrotism este dată de incapacitatea de adaptare la situaţii noi şi 
rigiditatea comportamentală. 

Teoria lui Cattell, teorie ce stă la baza elaborării acestei probe, prezintă 
anxietatea ca un factor secundar, fiind o combinaţie între 5 factori primari: 

Q3 — dezvoltarea conştiinţei de sine se referă la gradul de motivare a integrării 
coportamentului în jurul acceptării şi imaginii de sine, definită conştient prin raportare 
la standardele sociale acceptate. Variația acestei note depinde de structurile 
caracteriale şi de deprinderile acceptate în plan social. Notele mici la această notă se 
pot constitui în factor major responsabil de dezvoltarea anxietăţii. 

C — forţa eului sau capacitatea de a controla şi exprima tensiunile într-un mod 
realist şi aprobat social influențează anxietatea printr-un eu slab, incapabil de 
autocontrol, care apelând la numeroase apărări duce la creşterea tensiunii subiective. 

L — propensiunea paranoidă are o legătură mai puţin conturată cu anxietatea, 
dar ipoteza formulată de autor este acea că situaţia socială dificilă generată de 
comportamentele dominate de tendința paranoidă, nesiguranța socială, duc la 
anxietate. 

O —  culpabilitatea anxioasă depresivă, poate reprezenta o tendinţă 
constituțională spre anxietate; este compusă din elementele: sentimentul lipsei de 
demnitate personală, anxietatea, depresia, autoculpabilizarea pe diferite subiecte. 

Q4 — tensiunea ergică este o componentă a anxietăţii prin impulsuri activate 
sau provocate nesatisfăcute, un nivel ridicat generând pulsiunea spre agresivitate, 
tensiune, iritabilitate, nervozitate. Impulsuri legate de sindromul anxietății poate fi 
nevoia de considerație sau cea legată de o situație. 

Notele standard ale probei elaborate de Cattell sunt împărțite în 11 clase, 
notele peste 7 indicând instalarea anxietăţii, iar nivelul 10 semnalând chiar necesitatea 
unor intervenții terapeutice. 

Dintre cei 5 factori primari, Q3 şi Q4 sunt puternic legaţi de influenţele 
mediului, iar C de dimensiunea ereditară. Factorii O şi L au cea mai mare stabilitate în 
comportament, iar situaţiile încărcate de stres exercită o puternică influență asupra 
tensiunii ergice (Q4) şi asupra unui eu imatur (C). 

Notele foarte mici ale anxietăţii, de O sau 1, sunt semnificative pentru lipsa de 
motivaţie sau pentru starea de apatie; un nivel mediu al anxietății este asociată cu 
reuşita şcolară. 


Cap. 6. Chestionarul de Personalitate California 


6. 1. Perspectiva lui lui H. Gough privind dimensiunile interrelaționale 

Psihologul american H. Guogh a elaborat Inventarul de Personalitate 
California, una din cele mai celebre probe de evaluare a personalității în psihologia 
modernă, cu largă aplicabilitate în diferite domenii de activitate. Motivele care au stat 
la baza acestor cercetări finalizate cu elaborarea acestei probe sunt prezentate de autor 
astfel: “Pentru mine, principiul prim şi cardinal este că testele sunt făcute pentru a fi 
utilizate, iar un principiu subsidiar este că ele trebuie utilizate în înțelegerea analizei 
de caz individual.” (Mergaree, 1972). 

H. Gough a elaborat chestionarul CPI pornind de la contextul de utilizare şi de 
la conceptele care existau deja în domeniul comportamentului interpersonal. Un 
punct de plecare al cercetărilor autorului a fost ansamblul acelor termeni pe care 
oamenii iî utilizează între ei pentru a-şi descrie moduri de comportament, 
caracteristicile obişnuite, zilnice, pe aşa numitele 
"concepte populare". 

Începând din anii "50 şi până în 1989 au fost realizate peste 1000 de studii de 
validare, experimentare, predicție şi aplicare pe noi populații sau situaţii, studii 
efectuate de grupul de cercetare al lui Gough, de alte laboratoare din America şi din 
alte ţări; mai mult, au fost experimentate noi scale din anii `70 şi s-au realizat cercetări 
care au grupat factorial itemii testului, s-a ajuns la un model “cuboid” în funcţie de 
trei super-factori înalt semnificativi ai testului. 

Demersurile lui Gough au pornit la de situaţiile în care va fi folosit testul, pe 
baza unor constructe care sunt deja operaţionale în raport cu felul cum se comportă 
indivizii în situaţii specifice. 

CPI a fost construit ca un instrument paralel în raport cu un alt instrument larg 
utilizat elaborat la Universitatea din Minnesota, şi anume MMPI (Inventarul 
Multifazic de Personalitate Minnesota). Astfel, dacă MMPI este destinat 
psihopatologiei, pornind de la variabile clinice, CPI era destinat normalității psihice, 
înţeleasă ca o realitate dinamică, aflată în interrelaționare. 

Conceptele populare de care vorbeşte H. G. Gough, sunt cele care apar în 
interrelaţionarea socială, în viaţa socială curentă, atribute ce se regăsesc în toate 
culturile şi societăţile şi care au o relaţie directă şi integrală cu formele de 
interrelaționare socială. Autorul oferă şi un exemplu în acest sens: termenul de 
dominant era folosit de Plutarh pentru a-l descrie pe Caesar, dar este de asemenea, un 
termen folosit şi în prezent, de omul obişnuit, când este descrisă o persoană publică 
sau politică cu o prezență socială evidentă. Sursa cea mai importantă a acestor 
concepte populare este limbajul comun, referitor la experienţa socială. 

Formele tesului, prezentate cronologic au fost următoarele: în 1948 Gough 
publica primele scale; in 1951 apare prima ediţie cu 15 scale din C.P.1.; în 1957 apare 
prima ediţie de 18 scale cuprinzând 468 de itemi plus 12 care reapar cu un total de 
480 de itemi centrați mai ales pe comportamente tipice, sentimente, opinii, atitudini. 
În 1987, a fost elaborată o formă cu 20 de scale şi un total de 462 de itemi. 

Gough subliniază necesitatea ca interpretarea unui profil la CPI trebuie să fie 
realizată de către profesionişti calificaţi în utilizarea acestei probe, care să realizeze o 
evaluare prin prisma constructului aşa cum este definit cultural, cu ansamblul 
conotaţiilor corespunzătoare. 


6.2. Varianta din 1972 a Inventarului de Personalitate California 

Cele 18 dimensiuni: prezentarea scalelor: conţinuturi şi atribute în 
comportamentul interpersonal 

Forma de baza a C.P.I., forma cel mai frecvent folosită cuprinde 18 scale şi 
este larg utilizată în practica diagnostică. Scalele, sunt grupate, aşa cum reiese şi din 
zonele din foaia de profil, în patru grupe de semnificaţii psihologice astfel (Gough. 
1969): 

]. Scalele care indică mai ales dimensiuni ale personalității ce intervin în 
afirmarea persoanei, siguranța de sine, imaginea de sine şi adecvarea interpersonală, şi 
anume este vorba de scalele: dominanța, capacitatea de statut, sociabilitatea, prezenţa 
sociala, acceptarea de sine, starea de confort sau de bine psihic. 

2. Scale care indică opțiunile valorice şi maturitatea interrelaţională: 
responsabilitatea, socializarea, autocontrolul, toleranța, tendința de a face o bună 
impresie şi apelul modelul comun sau comunalitatea. 

3. Scale ce măsoară mai ales nivelul motivațional, potenţialul de realizare 
personală şi al centrării pe valorile intelectuale: realizare prin conformism, realizare 
prin independenţă şi eficienţa intelectuală. 

4. Scale ce surprind unele modalităţi intelectuale ce conturează un stil 
personal, şi anume: intuiţia psihologică, flexibilitate şi feminitate/masculinitate. 

Pentru fiecare dintre cele 18 scale alături de caracteristicile comportamentului 
autoevaluat, autorul prezintă şi o grupare de adjective care reprezintă modul cum un 
comportament extrem este perceput social. Astfel, este vorba de un număr de atribute 
prin care pot fi descrise persoanele de ceilalți, notele standard pentru care este valabilă 
caracterizarea fiind cele peste sau sub medie. 

Scala I: Dominanţa - Do 

Scala vizează persoanele puternice, dominante, cu ascendent asupra altora, 
capabile să aibă iniţiativa şi să exercite conducerea; evaluează aspecte ale 
propensiunii de a conduce, persistenţa şi iniţiativa socială. Pentru Gough s-a pus 
problema de a 

Conţinutul itemilor corespunzători acestei scale surprind: încrederea şi 
echilibrul, propensiunea de a — şi asuma responsabilitatea; persuasivitatea si fluența, 
un aspect de persistență tenace alături de ceea ce am putea numi “simțul datoriei”, 
tendinţa de a privi lucrurile în față, de a înfrunta realitatea. 

Scorurile peste medie indică persoane active, sigure pe sine, care anticipează 
insistă, au încredere şi independență. 

Scorurile sub medie indică o persoană retrasă, inhibată, cu un comportament 
banal, indiferentă, tăcută, neorganizată, lentă în gândire şi la acțiune, cu tendinţa de a 
evita situațiile de tensiune şi decizie, nesigură. 

Scala II: Capacitatea de statut - Cs 


Scala evaluează capacitatea personală pentru statut social (prezent sau 
dobândit), calități şi atribute personale care stau la baza acestei propensiuni şi conduc 
spre statut social. 

Itemii prezintă în conţinutul lor: încrederea în sine şi echilibrul, sentimentul de 
siguranță şi absenţa temerilor sau anxietăților, existenţa unor interese literare sau 
artistice, gradul de conştiinţă socială, interesul de a participa la viața socială a 
grupului. 

Scorurile peste medie indică un individ ambițios, activ, eficient, perspicace, 
ingenios, multilateral, ascendent, carierist, eficient în comunicare, care îşi urmăreşte 
scopul personal şi afirmă un câmp larg de interese. 


Un scor sub medie indică un individ cu un comportament timid, apatic, 
convenţional, relativ estompat, lent, cu o gândire stereotipă şi limitat în concepții şi 
interese, stângaci şi penibil în situaţiile sociale cu care nu este familiarizat. 

Scala III: Sociabilitate — Sy 

Scala este construită, de asemenea, prin metoda criteriului extern de validare, 
în sensul că a fost inițial raportat la numărul de activități extracurriculare la care 
participă studentul. 

Sociabilitatea îşi propune să diferenţieze oamenii cu un temperament 
exteriorizat, sociabil, participativ, de cei retraşi, care evită contactele sociale. 

Conţinutul manifest al itemilor scalei se referă la: plăcerea pentru interacțiuni 
sociale, sentimentul de echilibru şi încredere în sine în relaţiile cu ceilalți, interese 
culturale şi intelectuale, precum şi toleranța faţă de ceilalți, standarde stricte pentru 
sine. 

Scorurile peste nota T50 indică un comportament participativ, întreprinzător, 
ingenios, se ataşează uşor, este competitiv, mereu în primele rânduri, fluent în gândire 
şi original. 

Scorurile sub medie indică: un comportament greoi şi convenţional în 
societate, liniştit, neangajat, sugestibil şi influențabil de reacțiile şi opiniile altora. 

Scala IV: Prezenţa socială - Sp 

Scala ce desemnează prezenţa socială este una dintre cele cinci dimensiuni ale 
testului construite pe cale raţională şi anume prin analiza consistenței interne, 
pornindu-se de la componente legate de echilibrul social, verva şi spontaneitatea 
comportamentului. 

Conținuturile itemilor scalei vizează: plăcerea pentru interacțiuni sociale, 
încredere în sine, spirit deschis, atitudini aerisite față de regulile şi prohibiţiile sociale, 
paralel cu accentul pus pe indatorire şi conformism. 

Notele standard peste 50 indică un comportament spontan, imaginativ, 
neformalist, rapid, cu o natură expresivă şi creativă. 

O femeie cu aceleaşi note este caracterizată de celalți prin adjective ca: 
aventuroasă, îndrăzneață,  răutacioasă, deschisă, caută plăcerea, spontană, 
schimbătoare, ingenioasă, spirituală. 

Scorurile joase, sub medie, caracterizează un individ precaut, moderat, 
răbdător, simplu, modest, dar şi oscilant şi nesigur în decizii, cu o gândire 
noncreativă. 

Scala V: Acceptarea de sine - Sa 

Scala este construită prin analiza consistenței inteme, cu scopul identificării 
unor persoane care manifestă un simț confortabil şi sigur al valorii personale, iar 
comportamentul lor social va exprima fie activ, fie pasiv această siguranţă. 
Dimensiunea evaluează aspecte cum sunt: simțul valorii personale, acceptarea de sine, 
capacitatea de a gândi şi acționa independent. 

Conţinutul itemilor se refră la încrederea în sine, atitudinea lipsită de rigiditate 
față de regulile sociale, o acceptare candidă a slăbiciunilor umane. 

Scorurile peste medie prezintă o persoană inteligentă, sinceră şi spirituală, 
pretențioasă, activă, centrată pe sine, insistentă, cu fluenţă verbală, cu siguranţă şi 
încredere în sine. 

Scrurile sub medie indică un comportament conservator, de nădejde, liniştit, 
deşi comod şi convenţional, cu sentimente de culpabilitate, pasiv în acţiune şi limitat 
ca interese. 


Scala VI: Stare personală de bine - Wb 

Prima denumire a dimensiunii a fost “scala de disimulare”, aceasta 
reprezentând o derivație a scalei iniţiale, în care s-a inversat cheia de cotare: scorurile 
ridicate prezintă indivizii sănătoşi şi stenici, iar scorurile joase, sub medie, pe cei cu 
vitalitate diminuată şi incapabili să facă față cerințelor vieţii cotidiene. În plus, scala 
diferenţiază indivizii care simulează nevroza de indivizii normali şi de pacienţii care 
răspund sincer, fiind şi una din principalele scale de validare ale testului . 

Itemii scalei conţin referiri la: negarea unor simptome fizice şi mentale, 
negarea problemelor familiale majore; negarea conflictelor şi preocupărilor sexuale; 
negarea unor stări de tensiune, anxietate, teamă; afirmări ale independenței personale 
şi ale sentimentului de suficiență de sine în sensul şanselor oferite de muncă, 
afirmarea încrederii in viitor. 

Scorurile înalte prezintă o persoană energică, întreprinzătoare, ambițioasă şi 
multilaterală, productivă, activă, acordă valoare muncii şi depune efort pentru 
plăcerea proprie. 

Scorurile sub medie indică un comportament fără ambiţie, comod, stângaci, 
precaut, apatic şi convenţional, defensiv, limitat în gândire şi acțiune. 

Scala VII: Responsabilitatea — Re 

Scala se referă la persoanele conştiente, responsabile, care îşi iau obligaţiile în 
serios şi în care putem avea încredere, legate de reguli şi ordine şi consideră că viaţa 
ar trebui să fie guvernată de rațiune. 

Conținuturile manifeste ale acestor itemi vizează preocuparea pentru 
obligaţiile sociale, civice şi morale; accentul pe datorie şi disciplina de sine; 
dezaprobarea pentru orice privilegii sau favoritisme; afirmarea echilibrului şi 
încrederii în sine şi în ceilalți. 

Scala VIII: Socializarea - So 

Scala se referă la gradul de maturitate socială, integritate şi corectitudine atins 
de individ şi este construită prin metoda criteriului extern. 

Conținuturile manifeste ale itemilor se referă la aspecte care ilustrează teoriile 
psihologice privind delincvenţa, şi anume: sentimentul de căldură, satisfacție şi 
stabilitate familială, ca opus alienării şi resentimentului. Ceilalţi itemi se referă şi la: 
sensibilitate socială şi empatie, ca opuse ignorării sau desconsiderării valorii 
personale; optimism şi încredere în sine, în contrast cu sentimente de alienare, 
inferioritate, disperare; adaptarea familială şi şcolară, opuse vagabondajului şi 
opozanţei. Scala indică nivelul de maturitate, integritatea morală, capacitatea de a 
judeca şi de a respecta normele morale. 

Scala IX: Autocontrolul - Sc 

Scala este construită prin metoda analizei consistentei interne şi are ca scop 
principal evaluarea gradului de libertate al individului fatță de impulsivitatea şi 
centrarea pe sine; se referă la gradul şi adecvarea autoreglării şi autocontrolului, la 
dominarea impulsivităţii şi capacitatea de autodisciplinare. Scorurile foarte mari la 
această scală este faptul că trăirile foarte înalte exprimă situația de control prea strâns 
al impulsurilor şi agresivităţii, ceea ce paradoxal, poate conduce la acumulări 
interioare şi descărcări bruşte sau necontrolate, provocate de stimuli minori. 

Conținuturile manifeste ale itemilor se referă la restrângerea manifestărilor 
iraționale, în special a agresivităţii; rațiunea şi logica sunt considerate drept cele mai 
adecvate soluții în situaţii problematice; evitarea conduitelor antisociale sau agresive; 
existenţa unor inhibiţii sociale şi chiar a unui grad de modestie care indică o tendință 
spre autoanulare. 


Scala X: Toleranţa - To 

Scala se referă la atitudini sociale permisive, lipsite de prejudecăţi, deschise, 
care acceptă pe ceilalți aşa cum sunt. Conținuturile manifeste ale itemilor scalei 
reflectă: deschiderea şi flexibilitatea, opuse rigidității şi dogmatismului; interesul 
pentru estetic şi scopuri intelectuale; încrederea ca opusă suspiciunii şi criticismului; 
negarea resentimentelor, a tendințelor mizantropice şi ostilității faţă de ceilalți; 
negarea anxietății, izolării, alienării; afirmarea echilibrului şi siguranței de sine. 

Scala XI: Impresie bună - Gi 

Scala, construită prin metoda criteriului extern, are un dublu scop: 
identificarea disimulărilor, dar şi a persoanelor capabile să creeze impresie favorabilă 
şi pe care le interesează felul cum reacţionează ceilalți față de ele. 

Conținuturile manifeste accentuează partea pozitivă şi elimină negativul, astfel 
că majoritatea se referă la aprecieri asupra bunei funcționări şi virtuților, negarea 
conduitei antisociale, a plângerilor şi eşecurilor personale; apare negarea oricărei 
tendințe spre agresivitate, afirmarea încrederii şi siguranței de sine, cu aspecte de 
modestie; afirmarea stabilităţii şi a capacităţii de a face față adversităţii; axarea pe 
aspectele aprobate social; afirmarea capacităţii de a întreţine relații pozitive cu alții şi 
a opiniilor favorabile despre semeni. 

În principal, scala identifică persoanele care doresc să facă impresie bună, 
preocupate de ceea ce gândesc alții despre ele şi care fac ceea ce se aşteaptă alții. 

Scala XII: Comunalitatea - Cm 

Scala are scopul de a identifica protocoalele în care s-a răspuns într-o manieră 
întâmplătoare iar conținuturile manifeste ale itemilor săi reflectă: o bună socializare; 
negarea tendințelor nevrotice, comportament şi atitudini convenționale; 
conformismul; optimismul. 

Comunalitatea se referă la măsura în care reacțiile şi răspunsurile individului 
corespund unui “model comun" stabilit empiric. 

Sala XIII: Realizarea prin conformism - Ac 

Scala XIII este una motivațională care reflectă factori motivaționali şi 
atitudinali, asociați cu realizarea academică de niveluri înalte. Scala ce a fost realizată 
prin metoda criteriului extern se referă la conformism înțeles ca o canalizare a 
trebuintței de realizare. 

Continuturile manifeste ale itemilor corespunzători se referă la: hotărârea şi 
plăcerea pentru a se pregăti şi a avea eficienţă în învăţare; sentimentul de vitalitate şi 
eficiență în general; acceptarea regulilor şi cerințelor şi refuzul frivolităţii şi al 
comportamentului nonconfomist; temperarea şi încrederea în propriile capacități; 
autoaprecierea privind modul planificat şi muncitor de a se implica în viață; reliefarea 
acelor factori de interes şi motivaţie care facilitează realizarea în orice cadru unde 
asemănarea cu modelul sau supunerea față de anumite obiceiuri este un comportament 
pozitiv. 

Notele standard peste medie prezintă o persoană capabilă, cooperantă, 
eficientă, organizată, responsabilă, fermă şi sinceră; persistentă şi muncitoare; 
apreciază activitatea şi realizarea intelectuală. 

Când notele T sunt sub medie, aceasta înseamnă că este vorba de o persoană 
vulgară,  încăpățânată, distantă, dificilă, primejdioasă, înfumurată, care se 
dezorganizează uşor sub stresul presiunilor şi conformismului; pesimistă în privinţa 
viitorului profesional. 

Scala XIV: Realizarea prin independenţă - Ai 

Scala măsoară interesul subiectului pentru acele situaţii, inclusiv pregătirea 
academică, în care se cere independenţă în gîndire, valorizarea potențialului propriu. 


Conținuturile manifeste ale itemilor se referă la: toleranța crescută pentru 
ambiguitate şi refuzul unor atitudini simplist dogmatice sau autoritare; refuzul unor 
reacții convenţionale, chiar dacă este vorba de a susţine o opinie nepopulară şi 
controversată; plăcere pentru activităţi independente, chiar dacă nu sunt necesar 
utilitare; afirmarea unei gândiri pozitive față de alţii; afirmarea unui nivel de adaptare 
manifest în prezent; afirmarea unor valori morale bine dezvoltate; interesul şi 
motivaţia care facilitează realizarea în orice cadru unde autonomia şi independenţa 
sunt comportamente pozitive. 

Scorurile peste medie caracterizează o persoană matură, eficace, puternică, 
dominantă, pretențioasă şi precaută, independentă şi sigură pe sine, cu abilitate 
intelectuală şi discernământ. 

Scorurile scăzute indică un comportament inhibat, anxios, prudent, 
nemulțumit, mărginit şi suspicios, umil şi supus faţă de auotități; îi lipseşte 
introspecția şi înţelegerea de sine. 

Scala XV: Eficienţa intelectuală- le 

Este o scală care indică interesul pentru valori intelectuale, opus celei pentru 
valori practice. 

Conţinutul manifest al itemilor se referă la aspecte precum: capacitatea de a 
face faţă unor situaţii de nedeterminare şi ambiguitate; sentimentul adecvarii şi 
eficienţei personale; interesul pentru activităţi de cercetare; plăcerea de a face planuri 
şi de a le realiza; importanța pe care o acordă problemelor intelectuale şi de 
cunoaştere; un comportament flexibil, relativ instabil şi mai puţin organizat. Scala 
indică gradul de eficiență personală şi intelectuală la care a ajuns individul. 

Scorul peste nota T50 indică o persoană eficientă, cu o gândire clară, capabilă, 
inteligentă, progresistă, ordonată, meticuloasă şi ingenioasă, mereu alertă şi bine 
informată. Acordă importanţă mare problemelor intelectuale şi de cunoaştere. 

Scorul sub nota T50 prezintă o persoană prudentă confuză, comodă, defensivă, 
superficială şi fără ambiţie; cu o gândire convenţională şi stereotipică. Îi lipseşte 
direcționarea şi disciplina de sine. 

Scala XVI: Înclinaţia psihologică - Py 

Scala surprinde gradul în care individul se implică şi este sensibil la 
necesităţile interne, la cauze şi la experienţele semenilor. 

Conţinutul manifest al itemilor reflectă: capacitatea de mobilizare a resurselor 
pentru concentrarea pe problemă, capacitatea de a tolera ambiguitatea şi dezordinea; 
disponibilitatea pentru muncă în genere şi pentru cea de cercetare în special; 
sacrificiul recompensei imediate pentru ambițiile sau reuşitele pe termen lung; 
interesul pentru aspectele practice; un mod deschis de a fi, atitudini deschise, liberale, 
neconvenţionale. 

Scorul peste medie la aceasta scală indică o persoană cu următoarele 
caracteristici: atentă, spntană, rapidă, receptivă, vorbăreaţă, ingenioasă şi flexibilă, cu 
o bună fluenţă verbală şi cu ascendență socială, nesupusă regulilor, restricțiilor şi 
constrângerilor. 

Scorul sub medie este corespunzător unei persoane apatice, paşnice, serioase, 
prudente şi modeste, cu un tempo liniştit şi precauţie, conformistă şi convențională. 

Scala XVII: Flexibilitatea - Fx 

Scala evaluează persoanele flexibile, adaptabile, capabile de schimbare în 
gândire, conduita, temperament. 

Conținutul manifest al itemilor se referă la: refuzul unor atitudini simplist 
dogmatice sau autoritare; toleranță înaltă pentru nesiguranță sau ambiguitate; relativă 


instabilitate, lipsa expresă de ordine, un mod relaxat, necritic de a aprecia standardele 
morale şi prescripțiile etice. 

Scorurile peste medie prezintă o persoană introspectivă, neformală, 
aventuroasă, cu încredere în sine, cu simțul umorului, nesupusă, idealistă şi egoistă, 
sarcastică şi cinică; se concentrează mult pe amuzamentul şi plăcerea personală. 

Scorul sub medie prezintă o persoană precaută, prudentă, neliniştită, harnică, 
cenzurată, politicoasă, metodică şi rigidă; formală şi pedantă în gândire; plină de 
respect faţă de autoritate, obiceiuri şi tradiție. 

Scala XVIII: Feminitate - Fe 

Ultima scală a inventarului, construită prin analiza criteriului extern, evaluează 
interesele caracteristice genului, respectiv feminitatea sau masculinitatea intereselor 
subiectului. Scorurile înalte indică interese mai mult feminine, iar cele joaase - 
interese mai mult masculine 

Itemii au în conţinut referiri la: preferința pentru roluri convenţional feminine, 
faţă de cele masculine; emotivitatea şi sensibilitatea interpersonală; propria modestie, 
reţinere şi lipsa impulsivităţii, interesul scăzut față de politică, afaceri, realizări 
sociale. 

Scorul peste nota T50 prezintă o persoană apreciativă, calmă, de încredere, 
blândă, temperată perseverentă şi sinceră, care respectă şi accepta semenii, se 
comportă cinstit şi simpatic. 

Scorul sub medie este întâlnit la persoanele expeditive, încăpăţânate, 
ambițioase, masculine, active, robuste, oportunistă în relaţiile cu semenii; o astfel de 
persoană este deschisă şi directă în gândire şi acțiune, nerăbdătoare când este vorba de 
întârziere, indecizii şi reflecţie. 

6. 3. Interpretarea foii de profil CPI 

Având în vedere modul de construire al C.P.I. permite o interpretare 
multifazică şi profundă, lucru posibil mai ales prin intercorelarea scalelor şi prin 
faptul că scorul unei scale trebuie înţeles ca antrenând în mod necesar o ipoteză legată 
de comportament, ipoteza la care se poate răspunde prin scorul altor scale. În plus, 
Gough oferă şi modele de intercorelaţii empirice între scorurile la unele dintre scale. 

Interpretarea foii de profil devine o muncă de cercetare, care presupune 
formularea de ipoteze şi căutarea soluţiei, determinarea unor alternative de clarificare 
a datelor şi îmbinarea aspectelor intercorelate într-un model comportamental coerent. 
Astfel, se conturează o structură care ne poate deschide noi ipoteze, care dacă nu pot 
fi direct verificate prin C.P.I. pot oferi alte alternative de interpretare; de exemplu, un 
comportament care antrenează vârsta subiectului, sexul şi unele scale precum Sa, Wb, 
Cm, Sc etc. poate conduce spre spre ideea unui posibil sindrom psihopatologic, ce 
poate fi verificat prin MMPI, sau spre ipoteza unui eu neformat, imatur, slab, care 
poate fi cercetată adecvat prin probe proiective. 

Interpretarea protocolului C.P.I. nu se poate face decât de persoane care 
cunosc teoriile personalităţii, dezvoltarea personalităţii, teoriile motivaţiei şi valorilor 
dar şi testul şi clarificările conceptuale. Gough se exprimă în acest sens explicând că 
C.P.I. este un test profesionist, interpretabil doar de profesionişti care s-au format 
pentru interpretarea acestei probe. (M. Minulescu, 2004) 

6.3.1. Validarea profilului 

Prima etapă în interpretare este validarea protocolului, validări pe care le 
construieşte autorul inițial doar cu ajutorul scalelor Wb, Cm şi Gi dau acces spre o 
imagine anticipată asupra protocolului pe care îl interpretezi, sau mai bine-zis, a 
felului cum poate fi interpretat; invalidarea nu semnifică aici imposibilitatea de a 


înţelege ceva din protocol, dar oferă o cale de acces spre perspectiva din care pot fi 
făcute interpretările. 

Într-o primă fază se va verifica dacă s-a răspuns la toți itemii testului, întrucât 
itemii necompletaţi scad validitatea chestionarului. De asemenea, sunt controlate 
indeciziile, răspunsurile duble, cerându-li-se subiecților să evite astfel de situații. Se 
urmăreşte exsitenţa unui model de răspuns specific adoptat de subiect pentru a face 
faţă sarcinii (este vorba de a răspunde numai negând sau numai acceptând etc). 

Scalele Wb, Gi şi Cm sunt construite pentru a oferi posibilitatea validării 
modului în care subiectul a răspuns. Astfel pot apărea situaţiile: 

- scorurile mici la Wb şi Cm, mai ales cele sub nivelul 20 (note 

standard) indică tendinţa subiectului de a răspunde acceptând 
("Adevarat") itemii simptomatici; aspectul poate fi verificat şi prin 
nivelele scalelor Sc, 'To, Ai şi Fx, care vor fi foarte mici dacă este 
prezentă tendința de a accepta un item nefavorabil; 

- scorul la Gi este şi mai sigur pentru o falsificare în sensul înrăutăţirii 
(cu observaţia că acest lucru pare să fie mai valid la bărbaţi decât la 
femei), invalidarea unui profil din cauza simulării în sensul 
negativizării situaţiei nu ne permite să utilizăm adecvat chestionarul 
pentru a diagnostica forța sau slăbiciunea eului ori pentru a evalua 
dinamica şi tendinţele conflictuale. 

- un scor sub nota T25 la Cm poate să ne indice: subiectul a răspuns la 
întâmplare; nu a înţeles conţinutul itemilor datorită unui QI sub 
medie; prezintă un grad neobişnuit de stranietate în felul cum 
evaluează lucrurile obişnuite. Ultima din ipoteze poate fi verificată 
prin scalele abreviate din M.M.P.. 

- scoruri mari la toate scalele, în special la Gi apar atunci când 
subiectul falsifică răspunsurile pentru a se pune într-o lumină 
favorabilă; cercetările au demonstrat că acest fenomen este frecvent 
întâlnit la subiecţii alcoolici, care nu dispun de un autoreglaj adecvat, 
astfel încât, răspund cvasi-automat, alegând varianta care li se pare 
că este dezirabilă social. 

Etapele de validare a profilului, pentru varianta C.P.I. elaborată în 1987 sunt 
dominate de calcularea ecuaţiilor de regresie, folosite atunci când se constată 
depăşirea scorurilor critice, deci un sens de invalidare (Pitariu, Albu, 1993) 

Validarea este etapa premergătoare obligatorie a interpretării propriu-zise a 
profilului C.P.I. 

6.3.2 Strategii în interpretarea corelativă a dimensiunilor ce au relevanță 
din profilul C.P.I. 

Această a doua etapă principală a interpretării se desfăşoară pe următoarele 
secevenţe: 

1. Analiza configurației profilului Scorurile peste medie indică, în general, o 
adaptare pozitivă, iar scorurile sub medie indică zonele unde apar probleme; în unele 
cazuri pot fi folosite norme ale unor grupuri de referință pentru comparații. O astfel de 
analiză globală n epermite să formulăm primele ipoteze de lucru, pornind de la 
scorurile extreme. 

2. Evaluarea condiţiei eului poate presupune un prim demers de cercetare 
pornind de la ipoteza legată de vârsta şi sexul subiectului şi de la scalele implicate în 
condiţia eului, şi anume: Sa, Wb, şi Fe. Astfel, aceste trei scale ne permit să ne 
formăm o imagine privind forţa eului: acceptarea de sine, corelată cu nivelul energiei 
vitale (capacitatea de a trece peste dificultăți, sau reversul, stagnarea şi pesimismul în 


faţa vieţii) şi cu nivelul de integrare a calităților relative la genul feminin sau masculin 
căruia îi aparţine subiectul. Putem să descoperim persoane a căror Sa este înaltă dar 
sunt pesimişti şi retraşi în faţa vieţii şi nu-şi acceptă nici calitățile legate de genul 
feminin sau masculin, par să tindă spre afişarea unor comportamente care ţin de genul 
opus. Astfel, putem întâlni o femeie care are un comportament dur, rece, critic (scor la 
Fe mult sub medie), sau un bărbat cu un comportament susceptibil, sensibil afectiv, 
tipic feminin. 

Aceste situaţii sunt mai puțin grave pentru persoanele aflate în plin proces de 
formare a personalitaţii în adolescenţă, fiind mai multe şanse de corectare. 

3. Evaluarea celor patru grupări delimitate din foaia de profil grupări care 
sunt consecința cercetărilor ce au vizat intercorelaţiile scalelor din foaia de profil. 
Autorul recomanda studierea diferenţelor de scoruri în mod corelat, nu izolat pentru 
fiecare scală. Vom prezenta în continuare aceste grupări ale scalelor. 

a. Prima grupă de scale, de la Do la Wb, evidențiază ascendența, eficienţa 
personală, siguranța de sine. De exempu, când avem scoruri peste medie la această 
grupă de scale putem spune că este vorba de un subiect extravert, care se implică în 
relaţionări, cu imagine de sine pozitivă (Sa şi Wb). Când avem scoruri la Sp şi Sy sub 
medie este confirmată tendința spre introversie, spre restrângerea nivelului 
interelaţiilr. 

b. Grupul al II-lea de scale, de la Re la Cm se referă la gradul de conştientizare 
şi acceptare a cerinţelor sociale, la nivelul de socializare atins, la maturitatea socială în 
sensul modului netensionat, autocontrolat de a relaționa. 

c. Gruparea a II-a, de la Ac la le, reprezintă scale prin care aspectele 
motivaţionale implicate masoară potențialul de realizare personală, stilul de integrare, 
tipul de valori dOminant. 

d. Grupul al IV-lea reprezinta modalităţi intelectuale-atitudinale şi tipologia 
feminină sau masculină a intereselor. 

4. Evaluarea conform grupărilor de scale rezultate în urma analizei 
factoriale. Aceste prelucrări statistice l-au dus pe Gough la următoarele grupări: 

- Factorul descris ca sănătate mentală, adaptare şi conformism social, cuprinde 
scalele: Wb, Re, So, Sc, To Gi şi Ac, dimensiuni ce sunt considerate fațete ale 
adaptării sociale pozitive. 

- Factorul II, este un factor stabil, cuprinzând scalele Do, Cs, Sp şi Sa, factor 
ce cuprinde, cu excepţia scalei Wb, prima grupare a testului, descriind eficiența 
interpersonală. 

- Factorul III, respectiv scalele Ai şi Fx în principal, în unele studii fiind 
incluse şi scalele To, le şi Py, factor ce pune accent pe independenţa în gândire şi 
acțiune vs. rigiditatea sau conformismul rigid faţă de autoritate. Având în vedere că 
trei dintre scale, 'To, Ai şi Fx au peste 90% din itemi în cheia Fals, unii cercetători au 
denumit acest factor tendinţa de ”a spune da" vs. “a spune nu". 

- Factorii IV şi V sunt scalele Cm, So şi respectiv Fe. 

- Factorul VI a fost denumit, datorită încărcăturii principale în Cm “set 
mental" sau “atitudinea față de test", sau conformism inflexibil în raport cu 
standardele convenționale sau forța superegoului. 

- Factorul V nu apare în toate analizele factoriale, fiind denumit sensibilitate 
emoţională feminină vs. duritate masculină sau feminitate vs. masculinitate. 

5. Analiza de pattern presupune analiza modelelor de relaţionare, rezultate din 
formularea unor ipoteze formulate din studiul semnificației scalelor grupate. Astfel, 
este posibilă o analiză structurală, în care scalele sunt inpterpretate corelat. 


Aceste grupări sunt următoarele: scala Do în raport de Gi şi de Sy, corelarea 
So cu Sc, Re şi Cs, Re şi Do, dintre Ac şi Ai. 

Exemple: 

- dacă atât scala Do, cât şi scala Gi prezintă scoruri ridicate peste 
medie, este vorba despre o persoană care doreşte să domine, să 
conducă, dar acordând respect celorlalți; 

- când avem Do înalt, Gi scăzut, avem conducători egocentrici; 

- pentru Do scăzut şi Gi înalt, este vorba de persoane care evită 
pozițiile de responsabilitate socială, deşi îi interesează aprobarea 
socială; pentru modelul ambelor scale cu scoruri submedii, se poate 
vorbi de un subiect retras, mai puțin eficient social, care se simte 
uşor ofensat. 

6. Interpretarea perceţiei sociale a comportamentului este valabilă pentru 
scoruri extremizate, ceea ce înseamnă note T sub 35 sau peste 75. Analiza adjectivală 
se face doar pentru scorurile ridicate şi pentru cele coborâte şi reprezintă imaginea 
socială pe care comportamentul persoanei o poate crea celor din jur, conform 
mentalității comune. 

Adjectivele au fost selectate de autor astfel: persoanelor care-l cunosc pe 
subiect li s-a cerut să aleagă adjectivele caracteristice, cele care întrunesc acordul fiind 
considerate descriptive. Apoi, grupului de subiecți — ţintă li s-a administrat inventarul 
California şi s-a determinat prin prelucrări statistice lista de adjective care 
caracterizeaza comportamentul unui subiect masculin sau feminin în ochii opiniei 
publice pentru scoruri înalte şi scăzute ale fiecărei scale. Se recomandă ca în analiza 
adjectivală să se evite generalizări care să depăşească datele eşantionului inițial. De 
exemplu, faptul că studenţii care au obținut un Do înalt au fost descrişi ca ambiţioşi 
nu înseamnă că aceeaşi interpretare este valabilă şi pentru pacienți psihiatrici care au 
Do înalt. 

Analiza adjectivală duce la interpretări diferite pentru fiecare scală, mai ales în 
raport cu sexul subiectului şi cu comportamentul; de exemplu, în descrierea unei 
persoane care are scoruri mai înalte la Do față de Cs, se pune accent pe forța şi 
dinamismul său. Foarte important este să se ia în considerare, în interpretare, relevanța 
contextului socio-cultural şi diferenţele de mentalitate posibile între diferite culturi. 

7. Reţinerea ipotezelor care vor constitui structura explicativă generală a 
protocolului şi care vor fi corelate cu date din dosarul subiectului (vârsta, sexul, 
istoria cazului), şi care vor confirma sau nu semnificaţiile acestora. 

Chestionarul de Personalitate California constituie unul dintre cele mai 
cunoscute şi mai aplicate instrumente, cea mai larga utilizare fiind indicată pentru 
problematica din şcoli, colegii, industrie şi afaceri sau din acele instituţii medicale şi 
acele birouri de consiliere care sunt axate pe probleme de neadaptare sociala 
(Megargee, 1972 ). 

În general, C.P.I. se administrează că proba de personalitate alături de alte 
probe psihologice, dar există şi utilizări singulare, specializate. De exemplu, în 
determinarea distanţei dintre imaginea de sine acceptată de subiect şi eul ideal. 
Procedura se aplică în situaţia unor cazuri de consiliere comportamentală sau clinică, 
când, se poate cere unui adolescent sau unui nevrotic să completeze testul a doua oară 
aşa cum ar dori să fie. În consilierea clinică se poate aplica în sensul unei imagini 
retrospective, care să afirme modul în care se aprecia subiectul in situații trecute, 
comparativ cu situaţia prezentă 

Inventarul este folosit şi în consilierea de familie, caz în care se administrează 
atât pacientului, cât şi membrilor familiei, pentru a se stabili natura relaţiilor de 


familie, eventualele modele comportamentale care influențează conduita 
pot sta la baza unui conflict deschis sau ascuns. Pot fi studiate şi profilele soților când 
există conflicte personale între soţ şi soție sau alte perechi din sfera familiei 
realizându-se analiza de profunzime a celor două protocoale, corelând semnificația 
scorurilor la diferite scale. 

6. 4. Varianta 1987 a C.P.I şi modelul cuboid 

În 1987, Gough publica ultima versiune a chestionarului, modificată, în senul 
că includea încă două scale care prezentau o stabilitate si validitate bine demonstrate 
prin coerenţa datelor de cercetare, şi anume "independența" şi “empatia” (Pitariu, 
Albu, 1993). 

O altă modificare a noii variante se referă la definirea 13 scale cu “orientare 
specială" cum ar fi: potențial managerial, orientare către muncă, temperament creativ, 
scala unipolară pentru masculinitate, scala unipolară pentru feminitate, scala 
Levendhal pentru anxietate, scala de narcisism, scala de orientare spre întărirea legală 
etc. 

Noile scale standard care s-au adăugat celoralte evaluează comportamentul în 
următorii termeni: 

Scala de independență (In) este destinată masurării resurselor individului şi 
distanței dintre sine şi ceilalți. Scorurile înalte indică un comportament independent, 
echilibrat şi relativ detaşat de ceilalți. Scorurile sub medie indică tendinţa de a căuta 
sprijin din partea altora, de a evita conflictele, de a întârzia sau de a evita acțiunea. 

Scala de empatie (Em), evaluează intuiţia şi rezonanţa afectiv-cognitivă faţă de 
alte persoane. Notele peste medie indică un sentiment de confort personal şi 
acceptarea de către cei din jur, orientat spre sesizarea nuanțelor sociale şi spre 
optimism. Scorurile sub medie indică un comportament neempatic, sceptic în relațiile 
cu ceilalți, defensiv în raport cu dorinţele sau sentimentele altora. 

În foaia de profil scalele acestei variante sunt grupate astfel: 

- evaluarea stilului şi orientării interpersonale: Do, Cs, Sy, Sp, Sa, In, Em; 

- evaluarea orientării normative şi a valorilor: Re, So, Sc, Gi, Cm, Wb, To; 

- evaluarea funcționării cognitive şi intelectuale: Ac, Ai, Ie; 

- evaluarea perceperii rolului şi stilului personal: Py, Fx, F /M. 

Modelul cuboid 

În afara procedurii standard de interpretare a scalelor noua variantă include şi 
o nouă posibilitate, şi anume referirea la un model al personalităţii, denumit de Gough 
“modelul cuboid". Acest model conceptual asupra structurii personalităţii are trei 
vectori principali (cf. Pitariu, Albu, 1993): vectorul 1, care semnifică stilul 
interpersonal, vectorul 2, care semnifică raportarea la normele sociale, şi vectorul 3, 
care semnifică sentimentul personal de competenţă. Gough aprecia că aceşti 3 vectori, 
măsurați prin prin scale special structurate trei dimensiuni cardinale ale personalității, 
responsabile de stilul personal care este specific comportamentului desfăşurat al 
persoanei. 

Dimensiunile sunt prezentate ca un continuum de la un maxim spre un minim, 
de-a lungul căruia Gough prezintă şapte nivele de comportament care definesc 
intercorelarea vectorilor la nivelul unei secțiuni transversale a modelului cuboid. 
Intersecţia vectorului 1 (extraversia - introversia) şi a vectorului 2 (dependența - 
independenţa de norme) prilejuieşte definirea a patru stiluri comportamentale, 
denumite de Gough cu literele greceşt: alfa (extravert şi dependent), beta (introvert şi 
dependent), gama (extravert şi independent) şi delta (introvert şi independent). 


Aceste patru zone ale intersecţiei dintre vectorul 1 şi 2 capată specific prin 
raportarea la vectorul 3 (încredere - neîncredere în sine) şi variază de-a lungul acestei 
dimensiuni; Gough defineşte şapte tipuri de alfa (de la carismatic la autoritar, trecând 
prin nivelul 4 manipulativ), şapte tipuri de beta (de la virtuos la conformist, trecând la 
nivelul 4 prin conenţional), şapte tipuri de gama (de la creativ la antisocial, trecând la 
nivelul 4 prin înstrăinat ), şapte tipuri de delta (de la complex la instabil, trecând la 
nivelul 4 prin conflictual). Polul superior este definit contribuția maximă a încrederii 
în sine, față de polul inferior, definit prin contribuţia maximă a neîncrederii în sine. 

Modelul cuboid reprezintă o încercare de a cuprinde personalitatea într-o 
structură interpretativă geometrică mai apropiată de realitatea vie. 

